text:
Ona-40 uthiba ulaka ngokugqoka inabukeni
2013-01-25 10:02
North West - Ungumyeni ungubaba, uyimfolomane emsebenzini, udlala ibhola lombhoxo futhi wenza konke okunye okwenziwa ngamadoda, ahluke ngakho ukuthi ugqoka inabukeni ngaphansi kwamabhulukwe akhe.
UJan-Hendrick Terblanche oseteketiswa ngelikaPoopoo-nappy, akahlukile neze kwamanye amadoda amaBhunu ajwayelekile.
Umbiko wephephandaba iDaily Voice uthi lo baba oneminyaka engu-40 ubudala, uwuhlobo lwabantu abanesifo i-infantilist, abantu abangakuvumeli ukukhula, baqhubeke nokwenza izinto ababezenza beyizingane, kuze bezozizwa bephephile.
“Uma ngingaligqokoile inabukeki ngiba nolaka, ngizizwa ngingaphelele. Uma ngithukuthele, ngigqoka inabukeni, bese ngincela incence yami ngize ngizumeke," ezikhulumela.
Kuleli laseNingizimu Afrika, akukhulunywa ngakhulu ngalolu hlobo lwesifo esiphatha uJan-Hendrick, owaqala ukufaka inabukeni eneminyaka emihlanu ubudala.
Uthi esakhula wayeba amanabukeni nama-waterproof, engakazi ukuthi kuyadayisa nokwabantu abadala emakhemisi, uthi kwakunzima kakhulu ngesikhathi ekhula njengoba umndeni wakhe uphila impilo yamaBhunu angempela.
“Anginankinga ekubeni yindoda, kuphela nje ngidinga ukuthi ngaphambi kokuthi ngizumeke, unkosikazi angincelise njengengane, ebe engimbambatha inabukeni noma engiphulula ikhanda.
Abantu abanesifo esiphatha le ndoda babizwa ngama-Adult Babies, laba kuthiwa abasibo abacathameli bezingane, kuphela baziphathisa okwezingane bona, kusho udokotela uGloria Brame.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


c: text/html

text:
‘Umyeni wami ubengifuna ngifile’
2013-02-26 07:22
New York - Unkosikazi wephoyisa laseNew York
abengasahlali nalo ubengakwazi ngisho ukubamba izinyembezi ngesikhathi ebona ubufakazi bokuthi umyeni wakhe ubefuna ukumthumba ambulale, amjezise nokuthi ufuna ukudla abanye abantu besifazane.
“Bengizoboshwa izinyawo nginqunywe uqhoqhoqho babuke igazi ligeleza," kusho uKathleen Mangan-Valle etshela inkantolo eManhattan.
UMangan-Valle, 27, uphinde wafunda nangokufakwa komunye wabangani epotimendeni bese eyabulawa.
Laba abanye besifazane ababili bebezodlwengulwa omunye ebuka "ukuze kuqinisekiswe ukuthi bayathuthumela", kuthi omunye agayingwe ephila emlilweni, esho.
U-Officer Gilberto Valle waqopha i-video lapho evuma khona ukuthi udla abantu.
- Landela
IzindabaNews24 kuTwitter
- Sapa - AP

robotstxt: allowed

filter: keep


text:
Bamfake enkingeni oweGenerationsComment on this story
INTATHELI YESOLEZWE
UKHALA ezimathonsi umlingisi weGenerations ngokugilwa yizigilamkhuba ezizenza yena enkundleni yokuxhumana i-twitter.
UZolisa Xaluva olingisa indawo kaJason Dlomo kwiGenerations kuSABC1 phakathi nesonto ubhekene nengwadla ngenxa yomuntu angamazi ozenza yena ku-twitter.
UXaluva uthe akekho kwi-twitter naku-facebook kodwa kukhona umuntu osekunesikhathi ezenza yena.
“Lo muntu ozenza mina ufake isithombe nemininingwane yami ku-twitter awaka ngakho abantu,” kusho uXaluva.
Uthe okubuhlungu wukuthi lo muntu akagcinanga lapho kodwa uphinde wavula i-akhawunti eFirst National Bank (FNB) asola ukuthi uyisebenzisa ngokuba-mbisana nenkampani yokulingisa alutha ngayo abantu.
“Yize ngiqale ngadideka futhi ngangakholwa yilokhu kodwa ngixakekile sengithola ukuthi lo muntu usevule ngisho ne-akhawunti ngegama lami eFNB,” kusho uXaluva.
Uthe kumanje akakwazi ukuthola imininingwane mayelana nokuthi ngubani lo omgilayo kanti nebhange limyalele ukuba aqale avule icala. Ukhala nangamaphoyisa athi awamsizi ngalutho ngoba amshonisa ngapha nangapha.
Uthe ngenxa yokungabi ngumuntu wezinkundla zokuxhumana kwathi uma iqala lento wazitshela ukuthi mhlawumbe ngumzala wakhe, naye owazi kahle ukuthi akazimatanisi nalezi zinto.
Akhala ngakho kakhulu wukuthi lo muntu ozenza yena ucekela phansi igama lakhe njengoba elutha abantu ukuba bajoyine enkampanini yakhe esiza ngokutholela abalingisi imisebenzi. Uthe le nkampani ukholwa wukuthi iyinto engekho kanti abantu bakhokhiswa imali.
Ngokusho kwephephandaba iNew Age uXaluva ubengathandi ukuveza lolu daba kodwa ubefuna ukumbamba engalindele lo muntu.
Manje usehlaba ikhwelo nakwabanye osaziwayo ukuba bahlale beqaphile ukuze bangabi yizisulu zezigelekeqe njengoba kwenzeke kuyena.
Okhulumela uXaluva uNothemba Mxo uthe bamatasa baxwayisa ngalobu bugebengu.
UWilliam Bird weMedia Monitoring Africa uthe okwamanje akukho uhlelo oluqondene nezinkundla zokuxhumana olukwazi ukuvimba umuntu ukuze angazenzi noma ngubani.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kujike izinto kuBig Brother StargameComment on this story
INTATHELI YESOLEZWE
KUPHENDUKE amatafula ohlelweni iBig Brother Stargame njengoba sekuqalwe uhlelo lokuthi abangenele kulolu hlelo baqokane bodwa ukuthi ngubani ozoba sengozini yokukhonjwa indlela.
Kulolu hlelo oludlala ubusuku nemini kuChannel 198 naku-197 ku-DStv kuphelile ukukhululeka njengoba emzini ohleli osaziwayo i-Upville kuvulwe inkundla yokuthi baqokane bodwa badalulele ababukeli abantu ababili abafuna bavotelwe.
Kuthe uma umshayeli walolu hlelo u-IK ememezela lokhu ngeSonto ebusuku, ababukeli baseNingizimu Afrika nabalandeli bakaBabalwa “Barbs” Mneno bashaywa wuvalo njengoba bekubukeka sengathi unyamanambana kulolu hlelo.
Abaningi bebezitshela ukuthi uzoba seqhulwini lwababili abazonikelwa kubabukeli ukuba babavotele njengoba abanye osaziwayo ahlalisene nabo bakwamanye amazwe e-Afrika bahleba ngaye ngosuku lokuqala, bethi uzenza ngcono ngoba engowaseNingizimu Afrika futhi uzitshela ukuthi muhle udlula bonke.
Zijikile izinto kodwa ngoMsombuluko ebusuku kade sekuvezwa ukuthi ngubani uqoke bani njengoba uBabalwa engaqokwanga ngisho nangoyedwa.
Yena noRoki (ongumculi waseZimbabwe) yibona kuphela amagama abo angazange athintwe. Amavoti amaningi awelela kuMampi (ongumculi waseZambia), DKB (ongusomahlaya waseGhana) noManeta waseZimbabwe ongene e-Upville ephuma eDownville ngoba ethole amavoti amaningi.
Ngenxa yokuthi uDKB nguye oqokwe njengenhloko kulo muzi kuleli sonto ube senhlanhleni wakwazi ukuzihlenga kwabangase badliwe yizembe, esikhaleni sakhe wafaka uLady May (ongumculi waseNamibia).
Okusho ukuthi kulo lonke leli sonto kuvotelwa uMampi, Maneta noLady May ukuthi kube khona ozokhonjwa indlela.
Ukusinda kukaBarbs kulolu hlu kubuyise ithemba kubalandeli bakhe lokuthi mhlawumbe ungomunye wabantu abayizimfivilithi abangayibamba kuze kube sekugcineni kulolu hlelo.
Leli themba libuya ngenxa yokuthi iNingizimu Afrika iyaziwa ukuthi ineshwa kulolu hlelo njengoba selokhu laqala ingakaze iwine. Nyakenye kwasuka omkhulu umsindo kukhale ngaphansi umlingisi wakuleli uLuclay owayebalwa nezimfivilithi kodwa kwehla izihlathi ngosuku lokugcina.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bawu-1 200 abafe ezingoziniComment on this story
NONTUTHUKO NGUBANE
BAFA ngobuningi abantu bakuleli ezingozini zomgwaqo. Isibalo sesifike kwabangu-1 200 abashone emgwaqweni selokhu kuqalwe amaholidi kaDisemba.
I-Road Traffic Management Corporation (RTMC) ngoMsombuluko iveze ukuthi isibalo sabashonile sesifinyelele kwabawu-1 200.
Okhulumela i-RTMC, uMnuz Ashref Ismail, uthe bangu-1 207 abantu ababulawe yizingozi zomgwaqo ezingu-1 006.
Ingozi esanda kwenzeka yenzeke eMountain Rise, eMgungundlovu, lapho kushone khona ababili ngaphambi kwamahora ambalwa kungeniwe onyakeni omusha izolo.
Ingozi yenzeke ngesikhathi kushayisana izimoto ezimbili, kushona abantu ababili, kulimala kanzima abathathu. Kuthiwa kubonwa ngokusa kubona esibhedlela esiseMgungundlovu.
Ngokusho kwabezimo eziphuthumayo i-ER24, ingozi yenzeke ngo--2.30 kuManning Road.
Okhulumela abezimo eziphuthumayo, uMnuz Derrick Banks, uthe bafike selidume ladlula.
“Ngesikhathi sifika endaweni yesigameko, izimoto ezimbili ezincane bezilimele kakhulu zimi phakathi nomgwaqo. Ababili bebevaleleke ngaphakathi, kwenye imoto abebephakathi bese belimele ngokweqile baze baphangalalela khona endaweni yesigameko,” kusho uBanks.
Abathathu abebehamba ngenye imoto balimale kanzima basikeka emhlane nangasemuva baphinde basikeka kwamanye amalunga omzimba. Kusolakala ukuthi kukhona namathambo aphukile.
Kuze kwadingeka ukuba befakwe emshinini wokulekelela ukuthi baphefumule ngaphambi kokuthi baphuthunyiswe esibhedlela.
Amaphoyisa athe asaphenya ngembangela yale ngozi.
Imizamo yokuthola amagama abashonile ibhuntshile ngoba kukhona amalungu omndeni abengakaziswa ngesigameko.
Ngokuthola kweSolezwe ngelinye lamaphoyisa afike kulesi sigameko kodwa elingagunyaziwe ukuphawula, kunezinsolo zokuthi bebephuma ezindaweni zobumnandi ukuyogubha ukuqala konyaka omusha.
Lesi sibalo esiphezulu sabashona emgwaqeni besingakahlukaniswa ngezifundazwe ukuthola esihamba phambili.
“Kuzobonakala uma sekubuyelwa ezikoleni ukuthi yisiphi isifundazwe esibe nezingozi eziningi,” kusho u-Ismail.
Kusukela ngoMsombuluko amaphoyisa abeqaphe ngeso lokhozi emgwaqweni ikakhulukazi eGoli njengoba abantu bebevakasha ezifundazweni ezahlukene.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Lihlehlile icala likaMpisane
2013-02-15 14:01
Durban - Icala lesithathu elibekwe usomabhizinisi waseThekwini uMabongi Flora Junior "Shauwn" Mpisane -- nalapho esolwa ngokugxambukela kofakazi boMbuso -- lihlehlisiwe eNkantolo yesiFunda yasePinetown ngoLwesihlanu.
UMpisane usolwa ngokuzama ukuhlohla ufakazi woMbuso ukuba ashintshe okubhalwe kumarisidi, inkohlakalo nokuvimbela ukusebenza kwengalo yomthetho.
Icala lihlehliselwe uFebhuwari 21.
Kuthiwa wazama ukuqinisekisa ufakazi ukuthi ashintshe umbhalo obalwa njengobufakazi enkantolo mayelana necala lentela azolithetha ngoMeyi.
Kuleli cala langoMeyi, uMpisane usolwa ngokukhwabanisa amarisidi ukuze kwehle intela azoyikhokha kwabakwaSouth African Revenue Service.
Ubhekene nelinye icala eNkantolo yezeziMali eThekwini mayelana namacala angu-53.
Kuthiwa wafaka amaphepha angumkokotelo kwabeConstruction Industry Development Board ukuze kuphasiswe ukuthola kwakhe amathenda.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-ANC eLimpopo ilaxaze uMalema
2013-01-24 12:03
Limpopo – Ikusasa likaJulius Malema kwezombusazwe libonakala njengelingasekho ngemuva kokuba i-ANC eLimpopo, obekuyiyona ebimeseka ngesikhathi elwisana noMengameli uJacob Zuma, imgxeke esidlangalaleni yathi ucabanga ukuthi mkhulu kuneqembu elibusayo, kubika iThe Star.
UNobhala we-ANC eLimpopo uSoviet Lekganyane ngoLwesithathi ushiye angalazi kulowo owabe engumengameli wophiko lwentsha ngokuqhubeka kwakhe nokugxeka ubuholi bukaZuma nokuthi athi uyehluleka ukuthatha izinqumo eziphusile.
Kodwa uyakuphika ukuthi ubuholi besifundazwe sebukhethe ukulahla uMalema ngoba bufuna ukuzisindisa bona.
Esitatimendeni esikhishwe ngoLwesibili ebusuku, uLekganyane uthe: “umlando ugcwele abantu abanjena. Ezikhathini eziningi, laba abantu abebefuna ukuba ngaphezulu kune-ANC. Ukuqhubeka nokugxeka ubuholi be-ANC – abantu kumele bazi ukuthi lokho akukaze kusebenze. Ubandlululo lwazama konke. Abantu abayishiya i-ANC nabo bakuzama, kodwa akukaze kubasebenzele.”
Uthe uMalema akasenandawo kuKhongolose ngoba wehlulekile ukuphenduka ngisho esenikwe ithuba.
UMalema walile ukuphawula ngalokhu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kulimale 11 itekisi ilala amankeyaneComment on this story
SIMPHIWE NGUBANE
KULIMALE abagibeli abangu-11 itekisi ebebeyigibele ilala amankeyane emgwaqweni uMangosuthu Highway ngasesibhedlela iPrince Mshiyeni eMlazi izolo ekuseni.
Abezimo eziphuthumayo bakwa-ER24 bafike endaweni yesehlakalo abagibeli betekisi begcwele umgwaqo begquma yizinhlungu. Kube nesiminyaminya ngesikhathi abatakuli namaphoyisa behlanza umgwaqo kuphuthunyiswa nabalimele esibhedlela.
Abagibeli abalimele belashelwe endaweni yesigameko abathathu kubo abebekhala ngezinhlungu entanyeni nasemhlane bathwalwa ngohlaka baphuthunyiswa nge-ambulensi esibhedlela. Abayisishiyagalombili bathole imihuzukwana badluliselwa esibhedlela eMshiyeni beyohlolisiswa.
Abezimo eziphuthumayo bathe imibiko iveza ukuthi umshayeli wetekisi uhluleke wukuyilawula okuholele ekutheni iphaphalaze iyoshayisa unqenqema lomgwaqo ngaphambi kokuthi igingqike ilale ngohlangothi.
Kube nesiminyaminya sezimoto ngemuva kokuvalwa komgwaqo ongenela kuleli lokishi. Lo mgwaqo uvele uyalungiswa. Budebuduze nale ndawo okwenzeke kuyo le ngozi kube nenye ingozi okushone kuyona umuntu oyedwa ngoLwesibili emini.
Le ngozi ilandelwe eduze ngeyemoto yomshayeli ephaphalaze yaphonseka ezihlahleni washona kuFields Hill, ePinetown. Imibiko etholwe endaweni yesehlakalo ikhombisa ukuthi umufi uhlulekile wukuyilawula yabe isingena esihluthu.
Kwesinye isigameko, osebenza kwabacisha umlilo ushelele wakhalakathela eweni ubude balo obunga-mamitha angu-30 eHillcrest izolo. Imibiko yabezimo eziphuthumayo bakwa-Netcare 911 namaphoyisa iveza ukuthi lo wesilisa ulimale ngesikhathi ebhula umlilo obusha ubuhangu-hangu ngabo-4:30 ekuseni.
Kusetshenziswe indiza yamasosha enophephela emhlane kutakulwa lo wesilisa obe esexhunywa imishini yokuphefumula ngaphambi kokuthi adluliselwe esibhedlela iSt Augustine esesimeni esibucayi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-Israeli isuqalile ukuhlasela iGaza
2011-01-12 14:29
Gaza City - Ziqale kabusha futhi izindiza zempi zakwa-Israeli ukudubula emoyeni eGaza Strip, njengoba undunankulu uBenjamin Netanyahu exwayise ngokungase kwenzeke uma iPalestine iqhubeka nokusebenzisa iziqhumane ezinomsindo omkhulu.
Ukudubuka kokuqala kwasemoyeni edolobheni laseKhan Yunis kubulale isosha le-Islamic Jihad lalimaza owesilisa.
Abezombutho wezempi wakwa-Israeli bakuqinisekisile lokukuhlasela, bathi bekubhekiswe elungeni le-Islamic Jihad elalibandakanyeka ekuhlaseleni kwamavukelambuso enkabeni ye-Israel.
Iziqhumane ziqhumele ezindaweni ezihlala abantu kanti ke lokhu kudale ukulimala kwabantu kwacekeleka phansi nempahla.
"Ngicabanga ukuthi ukuqhunyiswa kwaleziziqhumane kuzodala omkhulu umonakalo, kanti kuyiphutha," kusho uNetanyahu.
- AFP


text:
Kuboshwe abagibeli kuseshwa itekisi
2013-01-11 14:28
Johannesburg - Abagibeli ababili baboshiwe ngesikhathi bebanjwa nezikhwama eziqukethe umthunzi wezinkukhu, besetekisini esuka ePort Elizabeth, ilibangise eGrahamstown, kusho amaphoyisa ase-Eastern Cape.
Abasolwa abaneminyaka ephakathi kuka-20 no-30 ubudala, baboshwe emgwaqeni oku-N2, ngesikhathi amaphoyisa emisa itekisi iseshwa, kusho okhulumela amaphoyisa uCaptain Mali Govender.
"Bonke abagibeli bacelwe ukuthi bagodle imithwalo yabo, kwasala izikhwama ezimbili zingenamnikazi.”
Umshayeli wetekisi naye uziphikile ethi akazazi.
"Abagibeli yibo abampimpe abanikazi bezikhwama, zase zibakhalela,” kusho uGovender.
Izikhwama bezithwele insangu engathengisa ngenani lika-R16 000, abasolwa kulindeleke bavele ngaphambi kweNkantolo yeMantshi yaseGrahamstown, ngoMsombuluko.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone 13 kugingqika ibhasi eNepal
2012-12-28 12:05
Katmandu - Ibhasi liphaphalaze laphuma emgwaqeni layokhalakathela eweni elinomfula ngezansi eNepal, kwashona okungenani abantu abangu-13 kwathi abangu-11 balimala kabi.
Isikhulu samaphoyisa uBinod Ghimire uthe le ngozi yenzeke ngaseDhasrathpur ngoLwesihlanu ekuseni.
Amaphoyisa nabombutho wezempi bayasiza ekutakulweni kwabantu, kodwa imininingwane ayicacile.
Izingozi zemigwaqo zivamile eNepal, kanti kusolwa imigwaqo engemihle nezimoto ezingekho esimweni sokuhamba emigwaqeni.
- Landela
IzindabaNews24 kuTwitter
- Sapa - AP


text:
Uphunyuke emlonyeni wengwenyaComment on this story
NONTUTHUKO NGUBANE
INGXABANO nomfowabo omdala iholele ekutheni owesifazane waseHowick akhethe ukuqeda ngempilo yakhe ngokuziphonsa empophomeni okungayi lubuyayo luyo kwaNogqaza eHowick kodwa wahlengwa abezimo eziphuthumayo.
UNksz Zama Vilakazi (27) kunezinsolo eziqinile zokuthi ubesekhathele yimpilo yokuhlukunyezwa ngumfowabo uMduduzi abemvulele icala lokushaya.
Lo wesifazane uhlale isikhathi esingaphezu kwehora esicongweni sale mpophoma edume njengendawo okuzibulala kuyo labo abasuke bengasafuni ukuphila.
UMnuz Ronnie Ndlovu (39), osebenza kwabezimo eziphuthumayo ohlenge impilo yalo wesifazane uthe ubelokhu ekhala ngoMduduzi kodwa ehluleka ukuchaza kabanzi ngaye.
“Ngesikhathi sizama ukuphuma emanzini, akekho obekhulumisa omunye. Sonke besimangele. Ngimbuzile ukuthi bekwenzenjani kodwa wangathanda ukukhuluma. Ubelokhu ephimisela igama likaMduduzi. Bengizitshela ukuthi yisoka lakhe kodwa ngibuye ngathola ukuthi ngumfowabo,” kusho uNdlovu.
Okuvelile emuva kwalesi sehlakalo wukuthi uZama ubeye enkantolo eyosula icala lokushaya abelivulele umfowabo ngenxa yokuthi unina obazalayo ubefuna bakhumelane umlotha kodwa le ntokazi ingakuzwa kahle lokho.
Ngokomlando, abekho abasindayo uma beke baziphonsa kule mpophoma.
Baningi abantu okuzwakala ukuthi baziphonsa kuyona uma bexakwe yizinkinga nokwenze yaze yaduma ngokuthi yilapho abantu bephumula khona.
“Bengingazicabangi mina ngesikhathi ngingena emanzini ngiyohlenga lo wesifazane. Ngikhohlwe yizingane zami nempilo yami ngilwela ukuhlenga umphefumulo. Sekukaningi ngiza lapha ngizolanda izidumbu. Bengingafuni ukuba kungiphinde osekwake kwangenza,” kusho uNdlovu onezingane ezimbili.
UZama kubikwa ukuthi unengane eyodwa eneminyaka emithathu.
Kuthintwa isibhedlela iNorthdale lapho elaliswe khona, ongumxhumanisi kulesi sibhedlela uMandisa Dlamini uthe odokotela basamgcinile kodwa uyalulama.
“Usesimeni esihle kakhulu, uyalulama ngokushesha. Asikwazi ukukudalula okunye kwabezindaba.
“Angazi ukuthi uzophuma nini esibhedlela ngoba lokho kuzoba yisinqumo sikadokotela,” kusho uNksz Dlamini.
Abaningi abahlala kule ndawo bayazi ngezigigaba zokuziphonsa kwabantu abasuke benezinkinga empilweni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Utshwala obenza abantu babulalane - Ungqongqoshe
2012-09-20 14:04
Cape Town - Okungenani u-65% wabantu ababulawayo kuleli kusuke kuqale izingxabano abantu bephuza utshwala, kusho uNgqongqoshe wezamaPhoyisa uNathi
Mthethwa ngesikhathi ethula umbiko ngobugebengu kuleli.
Ungqongqoshe wethule umbiko wonyaka wezimali u-2011/12, wathi izehlakalo zokubulawa kwabantu zehle ngamaphesenti angu-3.1 kusukela ngesikhathi esedlule.
"Izehlakalo zokubulala zingezinye ezivamile kuleli," kusho uMthethwa.
UMthethwa uthe izigameko zokubulalana kwabantu zenzeka kakhulu ngemuva kwezingxabano eziqubuka uma abantu bephuze kakhulu utshwala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Ngizobuya - Pitso
2012-08-16 08:21
Johannesburg - Lowo obengumqeqeshi weBafana Bafana uPitso Mosimane, nolwisana nokuxoshwa kwakhe yiSafa, uthi uzobuyela ebholeni lakuleli "uma konke sekulungile", kubika iKickOff.com.
UMosimane waxoshwa esaqede iminyaka emibili kwemine yenkontileka yakhe ngemuva kwesigameko esasibukanisa nomhlaba ngesikhathi iBafana idlala ngokulingana ngo 1-1 ne-Ethiopia kuleli ngoJuni 3.
Kusukela axoshwa, uMosimane uyamaniswa neqembu laseSoweto
i-Orlando Pirates nalapho kubikwa khona ukuthi uzosebenza njengeTechnical Director.
UMosimane uthi nakanjani uzobuya kuthule umoya uma eselungise izinkinga anazo okwamanje.
"Ngizobuyela ebholeni lakuleli. Kungenzeka kungabi ngokushesha, kodwa ngiyathembisa ngokubuya," kubeka uMosimane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Usomabhizinisi uphika elokukhwabanisa
2013-01-31 10:03
Durban - Usomabhizinisi waKwaZulu-Natal uJabulani Mabaso uwaphikile amacala okukhwabanisa ngokuveza amarisidi omkokotelo ngomsebenzi awenzela uMnyango wezeMfundo esifundazweni.
Uphinde waphika amacala abekwe inkampani yakhe iNdiza Infrastructure Solutions eNkantolo eNkulu eMgungundlovu.
Kuthiwa le nkampani yanikezwa ithenda yokuhlinzeka ngezinsiza kulo Mnyango phakathi kuka-2005 no-2007.
Isivumelwano sasithi izaphulelo ezinikezwe iNdiza ukuthenga izinsiza zesikole, kumele zaziwe nguMnyango.
Izinsolo zithi kwalethwa amarisidi ‘asetshenziwe’.
Abantu okusolakala ukuthi babhala izimali ezingekho, ngokuyalelwa umsolwa, kulindeleke ukuthi babe ngofakazi boMbuso.
UMabaso waphuma ngebheyili ka-R1 million.
IJaji eliyibamba uKobus Booyens nguye osingethe lolu daba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bakhale kuhulumeni abesifazane e-Uganda
2012-06-14 13:50
Kampala - Abesifazane abangaphezu kuka-100 bayashona njalo uma bebeletha e-Uganda, lokhu sekwenze izishoshovu zabesifazane zahambela eNkantolo eNkulu yezwe ngenhloso yokuphoqa uhulumeni ukuthi enze ngcono isimo sezibhedlela bemitholampilo.
Izishoshovu zithi amaJaji kumele aqinisekise ukuthi abesifazane bezwe bayavikeleka kanjalo namalungelo abo uma bebeletha ayavikeleka.
INkantolo yoMthethosisekelo ithe lolu wudaba lokugingidwa ngosopolitiki bezwe hhayi izinkantolo.
"Sifuna ukusho ukuthi uma kushona owesifazane osuke ebeletha lokho kungukubulala ilungelo lakhe," kusho uNoor Musisi wenhlangano iCentre for Health,
Human Rights and Development, eKampala.
Kuthiwa okungenani abesifazane abangu-16 abasuke bebeletha bayashona njalo ngosuku, lokhu kwenzeka kakhulu ezindaweni ezisemakhaya.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Kumele siqhubeke ngegiya lethu - Bobby
2012-11-06 12:01
Johannesburg – Imenenja yeKaizer Chiefs uBobby Motaung, uthi iqembu lizimisele ngokuqhubeka nokudlala kahle, ligcine irekhodi lalo lokungashaywa uma selihlangana neGolden Arrows ngoLwesibili ebusuku.
Amakhosi azobhekana naBafana Bes'thende enkundleni yezemidlalo iPeter Mokaba Stadium, ngo-19:30, kubika iKickOff.com.
UMotaung uthi noma lo mdlalo ungeke ube lula, uthi kubalulekile ukuthi abadlali babe nokuzimisela kuze bezohlala beqhwakele.
"IGolden Arrows ihlale njalo inomdlalo odidayo, ihlale isinika inkinga. Sinamagqubu esiyibambele wona, kumele siyikhombise,” esho.
"Umqeqeshi uStuart Baxter uchazele iqembu ukuthi kumele lihlale liqaphele, wonke umuntu ngaphakathi eqenjini unokuzimisela.”
Isethenjwa somdlali uBernard Parker, angase angabonakali, kulandela ukulimala eqakaleni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UMandela ubeyijaji kokaMiss WorldComment on this story
UKE wathi ukukhohlwa yizinkinga zamakhosikazi akhe umzukulu kaNelson Mandela, uMandla Mandela, wanaka iziphalaphala zezintokazi ezingu-116 eziqhamuka emazweni ehlukene ngempelasonto.
UMandla ubeseChina lapho ebeyijaji likaMiss World, obubukiswa bukhoma ngoMgqibelo emhlabeni jikelele, okuwine kuwo intokazi yakhona eChina, uYu Wenxia.
Ngaphambi kokubonakala kuthelevishini kulo mqhudelwano uMandla ubesangundabuzekwayo kuleli. ngeledlule uphike ukuthi izalwa nguye indodana kankosikazi wakhe wesibili, u-Anais Grimaud.
Ushaqe abaningi kade edalula ukuthi usola omunye wabafowabo ngokumudla izithende wakhulelisa unkosikazi wakhe, osephindele kwelakubo e-Reunion.
Phezu kwalokhu unkosikazi wokuqala kaMandla, uTando Mabuna, uthe uMandla akanayo inzalo.
UMandla washada uTando ngo-2004, u-Anais washadwa ngo-2010, nyakenye washada uMbalenhle Makhathini.
Evela kuthelevishini eyijaji kuMiss World, uMandla ubebukeka engenankinga futhi eyincwasimende ngenkathi etshela umhlaba ukuthi uyaweseka lo mqhudelwano.
“Kumele sibaseke ngayo yonke indlela yikhona bezokwazi ukuthuthukisa imiphakathi abavela kuyo,” kusho uMandla.
Kulo mqhudelwano iNingizimu Afrika ibimelwe nguRemona Moodley, owaphuma isibili kuMiss South Africa, othe uke waxoxa noMandla ngaphambi komqhudelwano.
“Yebo ngikhulumile naye, uthe uzobe eqhakambisa iNingizimu Afrika ezethamelini,” kusho uMoodley.
Ukuwina kwentokazi yaseChina kulo mqhudelwano kwenze abanye bashaya amakhala bethi akuvamile ukuthi izwe okuyilona elingusokhaya womqhudelwano liphume phambili.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Angikhathazekile ngekusasa lami kuSundowns: NeeskensComment on this story
MINENHLE MKHIZE noMALIBONGWE MDLETSHE
BeseGoli
UCASHA ngesithupha umqeqeshi weMamelodi Sundowns uJohan Neeskens (osesithombeni) ohluleke wancama ukuqeda indlala yezicoco kuleli qembu elibhaxabulwe yiSuperSport United kowamanqamu eNedbank Cup.
Abafana Bes’tayela bathelwe othulini yiSuperSport United ngo 2-0 wamagoli kaThabo September noKermit Erasmus emdlalweni obuse-Orlando Stadium, eGoli ngempelasonto.
ISundowns, enabadlali abasezingeni eliphezulu, sekuphele amasizini amane elandelana ihlulwa wukunqoba izicoco kwazise igcine ngeNedbank ngo-2008.
“Angikhathazekile ngekusasa lami kuSundowns ngoba umuntu ozokhipha isinqumo ngami nguMengameli weqembu nami. Ngesikhathi ngifika lapha ngilimise ngesihloko elokuthi ngifuna sidlale ibhola elihle okuyinto esiyenzile kule sizini. Bekuyisizini yami yokuqala okusho ukuthi abadlali bekusamele bajwayele isitayela sami. Ngakolunye uhlangothi nami bengifuna ukuqonda indlela abadlala ngayo. Eminyakeni emine iSundowns ihlulwa yizicoco ibingakaze idlale emdlalweni wamanqamu kodwa ngaphansi kwami ikwazile yize sehlulwe yiSuperSport,” kusho uNeeskens.
ISundowns isizakhele udumo ngokungancengi kubaqeqeshi abahlulwa wukuletha impumelelo eChloorkop.
Abanye abaqeqeshi abahluleke wukuletha intokozo kuMotsepe ngu-Henri Michel, Ian Gorowa, Hristo Stoichkov no-Anthony Habbas.
UNeeskens uthe akazimisele ukucabanga ngekusasa ngoba usaya eholidini.
“Ngisaya eholidini eSwitzerland izinsuku ezinhlanu, eHolland nasePortugal bese ngiyabuya-ke ngize eYobo, (ehleka) iYobo, iJoburg. Abantu bathanda ukubuka izinto ngendlela yabo kodwa thina sisazodlala ibhola elihle ngesizini ezayo,” kusho lo mqeqeshi odabuka eHolland.
Ukushweba kweDowns kunikeze iSuperSport United ithuba lokubuyela emidlalweni yeCaf njengoba izodlala kuConfederations Cup ngesizini ezayo.
UNeeskens uzithethelele nangezinguquko azenzile ekhipha u-Elias Pelembe wafaka uKatlego Mphela obengasalazi ijezi.
Uphinde wacacisa nangesizathu sakhe sokugcina uSurprise Moriri ngemuva kokuthi uClayton Daniels ethole ikhadi elibomvu.
“Anginanxa namuntu ngisho noPelembe kodwa ibhola liyaphoqa ukuthi senze izinqumo. Ngicabangile ukushintsha ngemuva kwekhadi elibomvu likaDaniels kodwa ngabuya ngayeka ngoba bekungawenzi umqondo ukufaka umdlali wasemuva,” kuqhuba uNeeskens.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Izoba wumqansa iSuperSport: LekgwathiComment on this story
MINENHLE MKHIZE
Ebika eseGoli
UKAPUTENI we-Orlando Pirates, uLucky Lekgwathi, uvuma eyomqansa ohlalele ezakhe ngemuva kokuqhathwa neSuperSport United ku-semi final yeMTN 8.
Ekhuluma neSolezwe, ulekgwathi akazange akufihle ukuthi kuzomele bawuyeke umkhuba wabo wokushaya amagoli ngasekuphelini komdlalo uma bezimisele ukudlula kuSuperSport engompetha beNedbank Cup.
“Usihlalo (Irvin Khoza) usidonse ngendlebe ngokuwina imidlalo ngemizuzu yokugcina. Sisebenza kanzima ukugwema isimo esifuze leso. Emdlalweni weSuperSport sizozama ngayo yonke indlela ukunqoba umdlalo ngokushesha. Siqhathwe neqembu elinzima, iSuperSport United, ebukeka ibuyelwa yifomu emiqhudelwaneni yemikhulumajezi nebisiyaziwa njengeqembu eliwina iligi,” kusho uLekgwathi.
“ISuperSport iyona ezomela elakuleli kuCaf Confederations Cup kanti thina silimele kuChampions League. Lokho kukodwa kusidweba sicace isithombe sokuthi sibhekene nomqansa. IPirates ibambisene futhi idlala njengeqembu, okuyinto esizoyidinga emdlalweni weSuperSport.”
ISuperSport iyona ezoqala ukudlala ekhaya ngempelasonto ka-Agasti 18-19. Umlenze wesibili uzodlalwa ngo-Agasti 25-26. IMoroka Swallows itonyulwe neMamelodi Sundowns komunye umdlalo.
Ngesizini edlule iBucs ishaye iMamelodi Sundowns kuma-qaurterfinal alo mqhudelwano esiwunqobe kabili kulandelana.
“Njengoba kuyithina esivikela lesi sicoco ingcindezi esemahlombe ethu inkulu kakhulu ngoba wonke amaqembu afuna ukusishaya. ISuperSport siyishaye kabili emidlalweni yeligi ngesizini edlule ngakho angicabangi ukuthi izosivumela kalula ukuthi siphinde siyishaye. Kuzoliwa kodwa ekugcineni yithina okumele siphume nomphumela ozosikhomba kowamanqamu. Lesi sicoco sifuna ukusigcina kube ngesethu unomphelo. IPirates yiqembu eliqopha imilando, nakulokhu sibheke ukwenza okufanayo,” kusho uLekgwathi.
EZimnyama zizibekisele indawo kweyandulela eyamanqamu ngokuguqisa iBloemfontein Celtic ngo 1-0 wegoli lika-Andile “Gattuso” Jali emdlalweni obungoLwesihlanu ebusuku e-Orlando Stadium. Ngakolunye uhlangothi ezikaGavin Hunt zithele othulini iFree State Stars ngo 2-1 ePeter Mokaba Stadium ngoMgqibelo.
UThabo September, ohola umkhumbi weSuperSport United, uthe ayibafaki nakancane itwetwe iPirates.
“Asiyisabi iPirates, uma kunjalo kungamele singangeni ngisho enkundleni. Khona siyazi ukuthi baqoqa kwasani kulezi zinsuku. Iqembu elihlanganiswe ngumqeqeshi wethu, uGavin, ngiyalethemba ukuthi lizokwazi ukumelana nobunzima bePirates. Ngeke kube lula ukushaya iqembu elivikela isicoco. Ngesizini edlule basishaye kabuhlungu ngemizuzu yokugcina. Kulokhu kumele sidlale kuze kuphele isikhathi sikanompempe singenzi iphutha langesizini edlule. Okunye okumele sikuqikelele wukuthi asidedeli goli ngomlenze wokuqala,” kusho uSepthemba. ISuperSport sekunesikhathi yagcina ukuthatha lesi sicoco. Isigcine ngo-2005 sisabizwa ngeSAA Super 8 isaphekwa nguPitso “Jingles” Mosimane.
“Sifuna ukuqhubeka nesigqi esisithole ngokudla iNedbank Cup. Kuhle impela ukuthi siqhathwe nePirates ngoba yiwona amaqembu okumele sizihlole ngawo njengoba siyodlala e-Afrika ngonyaka ozayo. Uma ufuna ukuba ngumpetha kumele udlale namaqembu anjengoPirates,” kusho uSeptember.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Izokhokhwa ngabakhokhi bentela eyengozi yesikhulu
2013-02-26 10:02
Johannesburg - Uhulumeni wase-Eastern Cape useveze ukuthi abakhokhi bentela kuzomele bakhokhe u-R171 000 wezindleko zemoto elimele kangqongqoshe uPhumulo Masualle, kusho umbiko ngoLwesibili.
IDispatch Online ibike ukuthi isikhulumi soMnyango wezokuThutha esifundazweni uNcedo Kumbaca ethi uMasualle akavumelekile ukushayela imoto kahulumeni njengoba kumele bashayelelwe abophiko olwaziwa ngokuthi yi-VIP Protection Unit.
"UMnyango wathenga lezi zimoto wazifaka amalambu aluhlaza, ngakho-ke ngenxa yezinto ezifakwe ezimotweni, ongqongqoshe abavunyelwe ukuzishayela noma ngabe kunasiphi isizathu," kusho uKumbaca etshela iDispatch Online.
"Lezi zimoto zishayelwa kuphela amalungu e-VIP, ngaso sonke isikhathi."
UMnyango kaMgcinimafa esifundazweni iwona ozonquma ukuthi ngubani okumele akhokhele umshwalense nokulimala kwemoto, usho kanje.
UMasualle waba sengozini yemoto ngoLwesine olwedlule ehamba ngemoto yoMbuso iMercedes-Benz ML.
Ngaleso sikhathi sengozi, ophethe abasebenzi bakaMasualle, uFezeka Nkomonye, uthe ungqongqoshe wayephuthuma emhlanganweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Iyaqhubeka iKhomishana kaFarlam
2013-01-22 14:07
Johannesburg - Kuqubuke imibuzo ngalokho okwabe kuhlelwa ngamaphoyisa, ngaphambi kokuthi kudutshulwe kubulawe abavukuzi abangu-34, ababetelekile emayini iLonmin yaseMariakana, eNorth
West.
Ummeli wakwaHuman Rights Commission uNokukhanya Jele, ubepheka ngemibuzo uBrigadier Zephania
Mkhwanazi ngesikhathi kuqhubeka iKhomishana kaFarlam, ehleli eRustenburg, nezama ukuthola kabanzi ngokwenzeka ngesikhathi kudutshulwa abavukuzi.
Le nhlekelele yenzeka mhlaka-16 Agasti ngonyaka ofile.
UJele ubuze ngokungamenywa kwamanye amaphoyisa ukuthi azokwelekelela njengoba babe bengu-3 000 ababhikishi, amaphoyisa wona engu-170 kuphela.
UMkhwanazi uziphendulele wathi wabe engasiyo ingxenye yabantu ababehlela ngalokhu okwabe kuqhubeka eMarikana, wathi ukungamenywa kwamanye amaphoyisa kwaphazanyiswa wukuthi kwakukhona eminye imibhikisho ayebe iqhubeka ezweni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuzophoqwa iziboshwa ngemfundo ka-ABETComment on this story
BAWINILE NGCOBO
KUSUKELA kulo nyaka sekuzoba yinto ephoqiwe ukuthi uma uboshiwe ungafikanga kwa-Grade 9, wenze izifundo ze-Adult Basic Education and Training (ABET), ukuze kube khona ophuma ejele ukwazi ukuziphilisa ngakho.
Lokhu kushiwo nguNgqongqoshe woMnyango wezokuHlunyeleliswa kweziMilo, uMnuz Sbusiso Ndebele, izolo ngesikhathi evula isikhungo esisha sokufunda ejele laseWestville, i-Usethubeni Youth School.
UNdebele uthe balwela ukuthi amajele aphenduke izindawo zokufunda.
“Sekuzophela ukuthi umuntu uma esejele, adle, alale kodwa umuntu usezobhekana nezincwadi,” kusho uNdebele.
Uthe bafuna ukuthi iziboshwa zifunde, zifundele imisebenzi zisebenze.
“Inhloso yokuhlumelelisa isimilo wukuthi sihlomise iziboshwa ngamakhono ezizokwazi ukuziphilisa ngawo uma ziphuma nokuthi zikwazi ukuthi kube khona ezikwenzayo ngesikhathi zisengaphakathi. Sifuna zikwazi ukuzinakekela zona ngaphambi kokunakekela imindeni yazo,” kusho uNdebele.
Isikole i-Usethubeni yisona okuphume kuso umfundi obashaye bonke abasemajele akuleli ngemiphumela, uMnuz Chris Mazibuko waseMlazi othole o-A abahlanu.
UMazibuko ekhuluma egameni lozakwabo abefunda nabo uthe ubonga othisha babo abebenza okweqile kunomsebenzi wabo, abebengabazali kubo.
Ubonge nabo bonke ababasekayo ngayo yonke indlela nababakhombisa uthando.
Uthe isikole sabo sishoda ngothisha ogcwele weMaths wacela nakunoma ubani ongabasiza ngezinsiza zokufunda nangezimali zokuqhuba izifundo ukuthi babalekelele.
UKhomishana wamaJele kuleli, uMnuz Tom Moyane, ethe uzosiza ngokufundisa iMaths.
UMnuz Simphiwe Mngoma we-National Application Centre ufeze amaphupho kaMazibuko nabanye abathathu abasezithendeni zakhe ngamamaki ngesikhathi ememezela ukuthi bathole umfundaze ozokhokhela izifundo zabo, indawo yokuhlala, izincwadi, ukudla nanoma yini abayidingayo yesikole eNyuvesi yaKwaZulu-Natal.
Laba bafundi, bazophinde banikwe ama-laptop ngamunye ukuze baqhube kahle izifundo zabo.
Abe-CAO nabe-National Youth Development Agency banike abafundi base-Youth Centre izikibha ezimhlophe abazozigqoka uma beya esikoleni ukuze bangafundi ngomfaniswano wasejele.
Unina kaMazibuko, uNkk Layekile Mazibuko, uthe kuphenduleke imikhuleko yakhe njengoba indodana yakhe izoqhubeka nezifundo zayo.
Uthe wayeyikhuthaza ukuthi ikhuleke.
“Ngibonga uNkulunkulu, ezinganeni zami ezine uyena osekukhanya kuye. Ngifisa aqhubeke angithengele umuzi nemoto. Igama lami namuhla lishintshile ngiwuJabu,” kusho uNkk Mazibuko.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
IBurkina Faso izibeke emlandweni
2013-02-07 07:36
Nelspruit - IBurkina Faso idlulele kowamanqamu ku-African Nations Cup okokuqala ngqa, igudluza labo aseke baba ngoshampeni amahlandla amane, iGhana, eMbombela Stadium, eNelspruit ngoLwesithathu ebusuku.
UMubarak Wakaso ufake igoli, nebeliyi-penalty, nelibeke iGhana phamabili zisuka amadaka nje kulo mdlalo.
U-Aristide Bance ufake elokulinganisa leBurkina Faso, nokudale ukuthi lo mdlalo uye esikhathini esengeziwe.
IBurkina Faso ikwazile ukunqoba ngo 3-2 kuma-penalty, ikhipha iqembu ebeliyizithenjwa kulo mqhudelwano.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IZambia isashaqekile ngengozi yebhasi
2013-02-08 07:26
Lusaka - Kushone abantu abangu-53 ngesikhathi kutholana phezulu ibhasi neloli eZambia, kusho uhulumeni, nokuyisibhicongo sengozi yomgwaqo esingakaze sabonwa ezweni.
Leli bhasi ebelimumethe abantu abangu-73 lishayisane neloli ebiza ngaphambili, enyakatho neLusaka.
"Ngingaqinisekisa ukuthi kushone abantu abangu-53 kule ngozi," kusho uHarry Kalaba, noyisikhulu eHhovisi likaSekela Mengameli.
Izimoto ezibandakanyeke kule ngozi bezidla amagalani, kusho uKalaba.
Ibhasi lenkampani iZambia Postal Service belithutha la bantu libasusa esifundazweni iCopperbelt libayisa eLusaka.
- Landela
IzindabaNews24 kuTwitter
- SAPA


text:
Isibhedlela sadlala ngami - Owesifazane
2013-01-25 14:04
Johannesburg - Owesifazane waseKagiso ubhekene ngeziqu zamehlo nesibhedlela iRahima Moosa Mother and Child Hospital, ngemuva kokuthi sinqabe ukungcwaba ingane yakhe.
UTryphinah Dowelani uthi amanesi ambuza ukuthi ufuna ukuzingcwabela yini umntwana wakhe owashona ngemuva kwezinsuku ezimbili ezelwe, noma ufuna ukungcwatshwelwa yisibhedlela.
UDowelani uthi wakhetha ukuthi ingane ayishiye ingcwatshwe yisibhedlela, ngenxa yezindleko futhi engaluleme kahle, njengoba abeletha ngomthungo.
Ngenxa yokugula, lona waze wabona ingane yakhe ngemuva kwezinsuku ezimbili ebelethile.
UDowelani uthi waphaphama ingane yakhe ilele ogqokweni ishonile, uthi amanesi amsayinisa amaphepha ashoyo ukuthi ubelethile.
Ngemuva kokuhlolwa, wase edluliselwa esibhedlela iHelen Joseph Academic Hospital, eGoli.
Iphephandaba iSowetan likhulume nesibhedlela ngemuva kokushaya ungqimphothwe sithi uDowelani, akazingcwabele.
UMnyango wezeMpilo eGauteng,uSimon Zwane, uthi kungumsebenzi wabazali ukuzingcwabela abantwana babo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kushone 9 kubangwa umhlaba eDRC
2012-12-17 15:03
Johannesburg - Kushone abantu abayisishiyagalolunye, okubalwa nengane egencwe yabulawa, ngesikhathi kubangwa amasimi enkabeni yeDemocratic Republic of Congo, kubika iRadio Okapi ngoMsombuluko.
Kulimale inqwaba yabantu kwashiswa nezindlu endaweni esemaphandleni esifundazweni i-Oriental, nesicebe ngedayimane.
Lesi sigameko senzeke ekuseni ngeSonto.
Ukubangwa komhlaba kulesi sifunda kuphenduke kwaba nodlame.
- Landela
IzindabaNews24 kuTwitter
- Sapa-DPA


text:
UJanet Jackson uthenjiswe umshado
2012-12-28 10:00
New York - UJanet Jackson kubikwa ukuthi uthembisene umshado nesoka lakhe eliyisiqumama uWissam Al Mana kanti kulindeleke ukuthi bashade ngonyaka ozayo.
Lo mculi, 46, uvumile ukushada isoka lakhe uWissam ngenyanga eyedlule kanti kuthiwa lezi zithandani azisakwazi nokulinda ukuthi zishade emcimbini ekuthiwa uzodla izigidi eQatar ngonyaka ozayo.
Ngokombiko we-Us Weekly, uWissam, 37, unikeze uJanet "indandatho enkulu nemba eqolo" kodwa akayigqoki ngoba esaba ukuthi izolahleka.
UWissam kuthiwa ufuna ukuwukhokhela yena wonke umshado.
UJanet usethandane noWissam iminyaka emibili, kanti bazimisele ngokuqala umndeni.
UJanet useke washada kabili, nomculi weR&B uJames
DeBarge nomqondisi wama-video omculo uRene Elizondo.
Ngaphambi kukaWissam, ubesethandane noJermaine Dupri iminyaka eyisikhombisa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- BangShowBiz


text:
Ubuyele emsebenzini uthishanhloko owamiswa
2012-12-04 14:03
Durban - Uthisha odumile wesikole samabanga aphezulu nesihamba phambili ngamamaki eMbumbulu, ubuyele emsebenzini ngemuva kokuhlala ekhaya izinyanga ezintathu, kubika iNewswatch.
UPremilla Deonath wamiswa eKhulabebuka Secondary ngoJulayi ngemuva kokuthi abanye othisha bekhale ngendlela aphethe ngayo.
Ukungabi khona kwakhe kwaqubula intukuthelo kubafundi njengoba bakhala ngokuthi ucwaswa ngokwebala ngemuva kokuthathela izinyathelo othisha ababengazimiseli emsebenzini wabo.
Abafundi bavala amasango, befuna abuyiselwe esikhundleni.
Okhulumela uMnyango wezeMfundo uMuzi Mahlambi uthi banqume ukuvumela uDeonath abuyele emsebenzini njengoba kusaqhubeka uhlelo lwangaphakathi.
"Kuzolandelwa imigudu ethile ngalolu daba. Sibe sesinquma ukuthi uthishanhloko abuyele emsebenzini owamanje," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UZille nesikhalazo esisha
2012-12-07 14:41
Cape Town - UNdunankulu waseWestern Cape uHelen Zille usefake isikhalazo ngakubiza ngokungaziphath kahle, athikwenziwe ngesinye sezikhulu zamaphoyisa kuzwelonke, athi sizame ukuhlohla amalungu e-African National Congress esifundazweni.
UZille uthi isikhulu sizame ukuhlohla amalungu ukuthi aphikise ukuphasiswa komqulu iWestern Cape Community Safety Bill, umqulu kuhloswe ngawo ukunika isifundazwe amandla amaningi ngaphezu kwamaphoyisa, kuze kuzobhekanwa nezinkinga.
Undunankulu uthi ulunywe indlebe ngomlayezo othunyelwe nge-email, uthunyelwa nguJenni
Irish-Qhobosheane, oyisikhulu emaphoyiseni.
Isikhalazo sesidluliselwe nguNgqongqoshe wamaPhoyisa uNathi Mthethwa.
Umkhulumeli kangqongqoshe uZweli Mnisi, uthi sebesamukele isikhalazo sikaZille.
“Maqabane, i-DA, eWestern
Cape iphezu kwezinhlelo zokuzama ukuphatha umbutho wamaphoyisa, bese okhomishana nezifundazwe bebika konke ebhodini yamaphoyisa," kusho i-email kaQhoboshiyane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Angeke adlale uNtshumayelo
2013-02-22 16:07
Johannesburg - UThandani Ntshumayelo oyisethenjwa somdlali we-Orlando Pirates angeke abonakale koweNedbank Cup, phakathi kwezakhe neMaluti FET College, ngoNgqibelo, kusho umbiko weKickOff.
Lo mdlali wasesiswini ulimale esweni ngesikhathi ezakhe zibhekene nePlatinum Stars ngoLwesithathu ebusuku.
IBhakabhaka yanqoba lo mdlalo ngo 1-0.
“Ngingadlala kodwa uma sekushisa, iso lami lingase libe nenkinga bese ngingaboni kahle. Umqeqeshi ungibonisile wathi kungakuhle ngime kancane,” kusho uNtshumayelo, etshela abe-website ye-Orlando Pirates.
“Ngiphoxekile khona ngoba bengibe nomdlalo omuhle sidlala nePlatinum Stars… bengifuna ngempela ukuzibonakalisa kulo mdlalo,”
echaza.
I-website ibhale yathi: “Udokotela weqembu uJohn Williams uthe uNtshumayelo akalimele kangako, ngesonto elizayo uzobe eluleme ngokuphelele ukuthi angadlala."
-“Like”
ikhasi lethu kuFacebook ukuze uthole izindaba ngolimi lwakho
-Landela
IzindabaNews24 kuTwitter
- News24


text:
Akuqiniswe imithetho yemigwaqo - DA
2013-01-14 16:43
Johannesburg - Ukushona kwabantu abayisikhombisa abashone engozini yetekisi eMpumalanga, kuyizinkomba zokuthi ngempela kumele kuqine imithetho yomgwaqo, kusho iDemocratic Alliance.
"Siiyacela uMnyango wezekuPhepha koMphakathi ukanye noMnyango wezekuThutha, baqinise ukuphepha emigwaqeni, kungabi khona ukuchema nokwenzelela,” kusho ilungu le-DA ePhalamende u-Anthony Benadie.
Abantu abayisikhombisa bashonile ngesikhathi kwehla ingozi ngaseBalfour, ngoMsombuluko, ngesikhathi kuginqika itekisi emgwaqeni ongu-R23.
Okhulumela uMnyango wezokuPhepha koMphakathi esifundazweni, uMoeti Mmusi, uthe abantu abalimalile bangeniswe ezibhedlela iBalfour neHeidelberg.
UBenadie uthi indaba yokushona kwabantu emigwaqeni yaseMpumulanga, kumele isukunyelwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UMngqithi wenza izinguquko kuChilli Boys
2012-07-17 07:16
Cape Town - UCyril Mashego noLinda Shiba babuyele ku-Orlando Pirates emuva kokukhonjwa indlela kuChippa United njengoba umqeqeshi omusha ecwecwa iqembu lakhe, kubika iKickOff.com.
Laba bobabili bafike eKapa ngesikweletu bezodlala isizini yonke kuChippa besuka kuPirates, kodwa umqeqeshi omusha weChippa, uManqoba Mngqithi, nofike ngesonto eledlule, ubonakala enza ushintsho.
UMngqithi uphinde wadedela nalowo owayedlalela iKaizer
Chiefs uTshifhiwa Mmbooi.
Ebuzwa uMngqithi uthe: “Yebo, kuyiqiniso. Sibagodukisile abadlali abathathu."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuqubuke impi yama-26 nama-28 ePollsmoor
2013-01-25 14:04
Cape Town - Isiboshwa ejele iPollsmoor, sigwazwe amanxeba angu-21 ngesikhathi kuqubuka impi eshiye ezinye iziboshwa eziyisishiyagalolunye zilimele, kusho uMnyango wezamaJele ngoLwesihlanu.
Iziboshwa ezinhlanu zingeniswe ezibhedlela, ngemuva kokuthi kuqubuke impi phakathi kwamaqembu ama-26 nama-28.
"Ababili kulaba abalimele, bangeniswe eVictoria
Hospital eWynberg, kwathi abanye abathathu bangeniswa eGroote Schuur
Hospital," kusho uKhomishana wezamaJele eWestern Cape, uDelekile Klaas.
Impi lena ingeyesibili ukuthi iqubuke kuleli jele esikhathini esiyisonto, phambilini kulimale iziboshwa ezinhlanu ngesikhathi kunempi yeqembu lama-26, kusho uKlaas.
"Ezinye izboshwa sezidedeliwe, ezintathu ezingakadedelwa zisegumbini labagula kakhulu."
UKlaas uthi isimo sesilawulekile kuleli jele, uthi kuthunyelwe ithimba elibizwa nge-Emergency Support Team (EST).
Amaphoyisa ayaphenya ngalesi sehlakalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Sizothi ukuqinisa isikwati - Baxter
2012-12-20 14:43
Johannesburg - Umqeqeshi weKaizer Chiefs uStuart Baxter useveze ukuthi leli qembu laseSoweto lizimisele ngokuqinisa iqembu uma sekuvulwe iwindi lokuthengwa nokudayiswa kwabadlali onyakeni omusha.
"Ngibheke ukuthenga kanti futhi ngizobe ngigade nemidlalo ye-Afcon," kusho uBaxter.
"Ngiyathemba ukuthi ngeke sibe khona isidingo sokuthi sithenge kakhulu, kodwa sidinga ukuqnisa amabhawodi esikwati kancane."
UBaxter uthe uzobe ekulinde ngamehlo abomvu ukubuya kwabadlali abanohlonze ku-Africa Cup of Nations (Afcon) ngoJanuwari, njengoba ukulimala kwabadlali bakhe kungase kuphazamise igiya amaKhosi ahamba ngalo kuPremiership.
"Uma kwenzeka siba nebhadi lokulimala kwabadlali ku-Afcon, lokho kungase kusiphindisele emuva," kusho uBaxter, kulandela ukuthi ezakhe ziguqise aMaZulu ngo 2-0 ngoLwesibili ebusuku.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Limlahlile obelala nendodakazi yakhe
2012-09-07 09:06
Johannesburg - Owesilisa, 43, wase-Uitenhage utholakale enecala eNkantolo eNkulu yasePort Elizabeth, lokudlwengula ephindelela indodakazi yakhe, ngokusho kombiko wangoLwesihlanu.
Iphephandaba iThe Herald libike ukuthi inkantolo ngoLwesine ilalele ukuthi ngemuva kokushona kukamama wale ngane ngoNovemba 2009, ubaba wayo waqala "ukuyenza intombi yakhe".
Unina wale ndoda ongayizali, nguyena owaqala ukuputshuza le ndaba yokuthi indodana yakhe idlwengula ingane.
Kuthiwa le ndoda yayingayivumeli ingane ukuthi isuke emehlelweni ayo futhi ilala nayo embhedeni owodwa, iyidlwengule phambi kukamfowabo ononyaka ubudala.
Kulindeleke agwetshwe kungekudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
'USteenkamp ushonele endlini yangasese'
2013-02-15 10:01
Johannesburg - Isehlakalo sokudubula esenzeke ngosuku lwezithandani emzini womsubathi u-Oscar Pistorius, yilona daba oluhamba phambili emaphephandabeni ngoLwesihlanu, ludlula ngisho lolo lokuvulwa kwePhalamende.
Kuphezulu kakhulu ukuqagela ngalokho okwenzekile esehlakalweni sokudutshulwa kukanobuhle uReeva Steenkamp, ekukholakala ukuthi udutshulwe yisoka lakhe uPistorius.
Iphephandaba iBeeld
libhale ngalolu daba ekhasini lonke lokuqala, ngaphansi kwesihloko esithi: "Dood agter deur (ushonele ngemuva kwesicabha sasethoyilethe)".
Umbiko uthi uSteenkamp udutshulwe amahlandla amane, umdubuli engasemnyango wasethoyilethe.
Iphephandaba lithi amaphoyisa abizelwe endaweni yesehlakalo, emahoreni amabili ngaphambi kokuthi kube nokudubula, ngesikhathi omakhelwane bekhala ngomsindo bezwa umufi ehilizisana nesoka lakhe.
Amaphoyisa aphinde abizwa ngezithuba zawo-03:00, ngesikhathi kuzwakala ukuqhuma kwesibhamu, kusho umthomno ongadalulwanaga, ohlala endaweni yabandla izambane likapondo eSilver Woods.
Umthombo lona uthi isidumbu sitholakale ethoyilethe, uSteenkamp udutshulwe ekhanda, isesifubeni, isinyeni nasesandleni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuboshwe ababanjwe nomthofu
2012-12-28 14:33
Johannesburg - Kuboshwe amadoda amabili ngemuva kokubanjwa ephethe umthofu wenani lika-R100 000, eRoodepoort, kusho amaphoyisa ngoLwesihlanu.
"Amaphoyisa alunywe indlebe ngetekisi ethwele amakhebuli omthofu nebipakwe erenki yamatekisi enkabeni yeRoodepoort,"
kusho okhulumela amaphoyisa uVincent Mashiteng.
Amaphoyisa anikele kule renki ngoLwesihlanu ekuseni athola amakhebuli angu-715kg.
Amadoda amabili atholakale kule tekisi kulindeleke ukuba avele eNkantolo yeMantshi yaseRoodepoort ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kudingidwe eyabashona beyofesa
2013-01-28 10:03
Nalini Naidoo, The Witness
Pietermaritzburg - Abikelwe ngasese amakhansela kaMasipala uMsunduzi mayelana nesigameko esingahambanga kahle sokuhlolwa kwalabo ababeyofesela ukuba ngamaphoyisa omgwaqo eHarry Gwala Stadium ngoDisemba.
Le nkundla ingaphansi kukamasipala.
Kulesi sigameko kwashona abantu abayisishiyagalombili kwabangu-35 000 ababezozama inhlanhla ngesikhathi begijima ibanga elingamakhilomitha amane ilanga likhipha umkhovu etsheni.
Imenenja kamasipala uMxolisi Nkosi wethulele amakhansela umbiko ocacisa konke.
Uthe lo mbiko wenziwa ngasese ngenxa yokuthi uhulumeni wesifundazwe uyaphenya ngawo.
Ngaphambilini, lowo okhulumela undunankulu, uNdabezinhle Sibiya, wathi kusezinhlelweni ukujutshwa kwethimba elizophenya ngalesi sigameko kanti uhulumeni uzophawula uma sekuhlangane isiShayamthetho KwaZulu-Natal.
UNkosi uphinde wakhuluma ngesigameko sokuminza komunye e-Alexandra Park
ku-swimming pool ngoDisemba 30.
Kuthiwa lo wayelinde ukuhlolelwa ukushayela ngemuva kokuphothula ngempumelelo ukugijima.
Oyikhansela leDemocratic Alliance uRodger Ashe uthe babengu-1 600 ababebhukuda kule swimming pool ngalolo suku.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Isidumo abakwaShembe belwa enkantoloComment on this story
THOKOZANI NDLOVU
KUSUKE esinamathambo ngesikhathi amalungu ebandla lamaNazaretha ehlubana ngequpha ngaphandle eNkantolo eNkulu eThekwini ecaleni lombango wobuholi baleli bandla izolo.
Isidumo sisuke ngezikhathi zasekuseni la malungu esanda kufika enkantolo. Ngokuthola kwaleli phephandaba, amalungu aseThembezinhle yiwona avulele ngamankomane kwilungu laseBuhleni. Leli lungu alizibekanga phansi njengoba nalo liphindiselile lasinda ngokulambisa sekukhona abakhuzayo.
Okhulumela uhlangothi lwaseThembezinhle, uMnuz Nkululeko Mthethwa, uthe noma yena kade engekho enkantolo kodwa utholile ukuthi leli lungu yilona elisuse umsindo ngokuthi lithuke umholi wabo, uMnuz Vela Shembe.
“Inkinga kube wukuthi amaphoyisa abetshalwe enkantolo abemancane futhi bekungathi abengaziswanga ukuthi asivunyelwe ukuthi sihlangane nabaseBuhleni uma sesiphuma enkantolo. Ayeke abaseBuhleni bemi ngasohlangothini oluma thina. Akugcinanga lapho njengoba bephinde bakhipha inhlamba bethuka iNkosi (uVela) okuyinto engeke siyivume,” kusho uMthethwa.
Uthe naye akahambisani nokuthi kuliwe kodwa kumele ahlonishwe umholi wabo ngoba ngisho sekuliwa naye (uVela) ukukhuzile lokho.
AbaseBuhleni abebetheleke ngobuningi enkantolo izolo sibathukuthelisile lesi sigameko. Abanye bebengasafuni ukuyodlula ngalapho kumi ngakhona abaseThembezinhle belokhu beqalaza babuye babuyele emuva kubonakala ukuthi baxwayile. Unobhala waseBuhleni, umshumayeli uCele uthe bona abawufuni umsindo, wathi lokhu okwenziwa ngabaseThembezinhle abakuthandi.
“Njengoba ubona amakholwa egijima nje ehlabelela akungoba ehlongoza impi kodwa ajabulela ukubona abaholi bephuma enkantolo. Khona elinye ilungu lethu lishayiwe kodwa ngalokho asisho ukuthi lo msindo awuqhubeke. Kukhuziwe sicabanga ukuthi abantu bazwile,” kusho uCele.
Ngokujwayelekile abaseThembezinhle bavamise ukuya ngasemgaqweni uSmith Street (Anton Lembede street) uma bephuma enkantolo. AbaseBuhleni bavamise ukuya ngasemgwaqweni u-Victoria Embarkment (Margaret Mncadi Avenue) behlukaniswe amaphoyisa.
Icala obekumele liqhubeke izolo lihlehlele namuhla. Ijaji elilisingethe, uMnuz Achmat Naaim Jappie, lithe liyalihlehlisa ngoba abameli bazo zombili izinhlangothi bekhala ngobufakazi obungakalethwa wongoti bezandla abahlola isandla soThingo encwadini yefa esuse umbango. IJaji uJappie licele ukuthi abameli balazise lingakangeni icala uma kunoshintsho olukhona namuhla.
Izolo bekulindeleke ukuthi ungoti wezandla, uMnuz Jannie Bester, angene ebhokisini lofakazi achaze ngakuthola ngesikhathi ehlola isandla soThingo njengoba engomunye wongoti abakufakazelayo ukuthi esalo (uThingo) ngokwe-miphumela ayithola.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
'Amaselula adala udlame ePollsmoor'
2013-01-28 10:03
Cape Town - Indaba yokufakwa kwezinto ezingagunyaziwe ngaphakathi ejele, yiyona edala kuqubuke izimpi eziba nokuchitheka kwegazi ejele iPollsmoor, eKapa.
UKhomishana eMnyangweni wezamaJele esifundazweni uDelekile
Klaas, utshele iphephandaba iCape Times wathi kulimale iziboshwa eziyishumi ngesikhathi kuqubuka impi ngesonto eledlule.
"Ukungeniswa kwezidakamizwa nomakhalekhukhwini, ngezinye zezinto ezidala izimpi. Sizama ukuthola ukuthi zingena kanjani," kusho uKlaas.
Impi yokuqala yaqubuka ejele lezingane ngoLwesithathu, kwalimala iziboshwa ezinhlanu, impi yesibili yaqubuka ejele labadala ngakusasa, kwalimala abanye abahlanu.
UKlaas uthi bazama ukuthola ukuthi abekho yini ojele abasebenzisana neziboshwa ukugila lo mkhuba.
Ngo-Okthoba ngonyaka owedlule, kwaboshwa ujele wakhona ePollsmoor, ngesikhathi ebanjwa ezama ukufaka izidakamizwa ngaphakathi ejele.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ngiyaziqhenya ngaye - Uyise kaKhaya
2012-10-03 07:28
Johannesburg - Ligcine liphumelelile iphupho likaKhaya Mthethwa, 25, lokuba yisihlabani somculo kuleli njengoba eqheliswe owokuba yilowo odle umhlanganiso kowama-Idols SA, kubika iSowetan.
Okwamanje, lizothi ukuma kancane iphupho lomndeni wakhe lokuthi abe ngumzwilili womculo wokholo.
Kodwa lokho akusho ukuthi akabajabulisanga abalandeli bakhe, umndeni nebandla ngesikhathi ephuma phambili equmba phansi uMelissa Alison, 23, wasePort Elizabeth.
UKhaya uzoqala ukuqopha i-albhamu yakhe emasontweni ambalwa ezayo.
Phakathi kwezinye izinto aziwinile yisamba sika-R500 000, imoto, i-airtime ka-R48 000, imali engu-R40 000 yokuthi akhithize izimpahla zokugqoka, nokunye okuningi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UQueen usafuna omunye umshadoComment on this story
NOKUBONGWA PHENYANE
USAZIMISELE ngokushada okwesithathu umlingisi weGenerations uSophie Ndaba odume ngelikaQueen, osanda kuba sematheni ngokuphela komshado wakhe wezinyanga ezinhlanu nomyeni wakhe obengumbhishobhi uKeith Harrington.
Lo mlingisi uphumele obala ngokuthi ubengenakho ukuthokoza emshadweni wakhe nokuyikho okumenze wathatha isinqumo sokuthi ashiye phansi.
USophie uthe akulahlwa mbeleko ngakufelwa njengoba zisengawushaya okwesithathu kuye.
“Bengingajabule neze emshadweni wami. Ziningi izinto ezingenze ngaphuma emshadweni,” kusho uSophie.
Uthe ziningi izinto ahlangabezane nazo emshadweni wakhe ezimenze wakhula kakhulu nokuthe uma emazisa umyeni wakhe ukuthi useyamshiya bavumelana ngalokho.
“Ngikhule kakhulu manje futhi kuningi engikufunde emishadweni yami yomibili. Indaba yokuthi umyeni wami kukhona ukwesatshiswa obekukhona ngesibhamu kulokho ningabuza yena ukuthi ubenaso yini,” kusho yena. Ngaphambi kukaHarrington, uSophie owayeshade nomlingisi weZone 14, uThemba Ndaba.
USophie ugeqe amagula kwelinye lamaphephabhuku ngomshado wakhe, nalapho eveze khona ukuthi izinkinga zomshado zaqala besakwi-honeymoon. Kuleli bhuku udalule nokuthi wazila izinsuku ezingu-21 ngaphambi kokufinyelela esinqumweni sokuthi ehlukanise noHarrington, kwazise umshado wakhe ubusukhathaza nezingane zakhe ezintathu oLwandle (14), Rudo (22) noShallon (25).
Engxoxweni neSolezwe ukhuthaze abesifazane ukuthi bashade njengoba kuyinto emnandi kakhulu okumele uyiphathe ngazo zombili futhi kube nokuthembana kuyo.
“Mina bengiyinto umyeni wami afuna ngibe yiyo. Angikaze ngibe nobunye ubudlelwano ngesikhathi ngishade naye, yizinto nje ezincane ezenze umshado wethu waphela,” kusho yena.
Laba bashadikazi bahlukana nje kuqhamuke izindaba zokuthi bagqashule ifindo labo lomshado ngemuva kwezinkinga ezihlanganisa ukungabi neqiniso komyeni wakhe.
Kuthiwa bahlukana nje bekusanda kuputshuka izindaba zokuthi uHarrington ubenobunye ubudlelwano nabesifazane abathathu abahlukene futhi waqamba amanga ngeziqu zakhe zobufundisi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Izisebenzi Zikahulumende Zikhwezelwa AmaAllowances
Ama allowances la engezelelwe nge5,3% agoqela imali yokuhambisa eyeTransport, kanye leyababalisi abasebenzela emaphandleni.
Striking civil servants attending a rally in Harare.
xStriking civil servants attending a rally in Harare.
Sithandekile Mhlanga
21.02.2013 18:39
WASHINGTON—
Izisebenzi zikahulumende zithi zamukele ngenjabulo iholo elilama allowances engezelelwe ngesilinganiso esedlula kancane kokuhlanu ekhulwini-5,3%. Ama allowances la agoqela imali yokuhambisa eyeTransport, kanye leyababalisi abasebenzela emaphandleni, ama Rural Allowances.
Izisebenzi ezikhulume le Studio 7 zithi zisanda kwamukela ama allowances enyanga edluleyo laqondane layonale inyanga.
UMnu. Richard Gundane, isiphathamandla senhlanganiso elwela amalungelo ababalisi, eye Zimbabwe Teachers’ Association, i-ZIMTA, njalo eyisiphathamandla somanyano we APEX Council utshele uSithandekile Mhlanga weStudio 7 ukuthi iholo lezisebenzi lokhu liphansi ngoba lingakedluli isilinganiso sokuphima abangatholiyo esePoverty Datum Line.
Ungezelele wathi umanyano we Apex Council uzama ukulungisa udaba lobukhokheli bawo ukwenzela ukuthi ixoxisane lohulumende ngodaba lokwengezelelwa iholo ngokwalo.
Ingxoxo LoMnu. Richard Gundane


text:
This thesis explores how language, identity and ethnicity are intertwined in the post-apartheid South African state by focusing on one particular language group, i.e. the isiZulu-speaking community of the Umlazi township. Drawing from general theoretical foundations in the field and sociohistorical considerations, the study explores empirically the significance and saliency of isiZulu in the life experience and identity negotiations of Umlazi residents. By juxtaposing the role and functions ofisiZulu with the economically hegemonic role of the English language, the social and cultural vitality of isiZulu is exposed. Using a triangulated approach, which combines quantitative and qualitative empirical methods, the study discusses subjective individual meanings and the involved emic categories, which guide the participants' understanding of who they are in relation to languages in the post-apartheid state. The study discusses how a sociolinguistic dichotomy between culturally and socially grounded identification processes and pragmatic and economically motivated ones manifests itself. The study reveals, inter alia, how language, i.e. isiZulu, is not only regarded as a cultural resource, but as a tool of identification that transcends the boundaries of race, class, religion and politics in a modern day township community. Furthermore, isiZuluspeakers' identities and ethnicities are first and foremost language-embedded, hence they are linguistically salient. It is argued that languages, i.e. isiZulu and English, are powerful devices that create boundaries, which consequently also divide the community. Finally, the researcher explores the implications of this study in the wider context of South Africa's sociolinguistic reality, and suggests that the promotion and development ofisiZulu is indeed a worthwhile undertaking in the democratic state.
Lolucwaningo olusekelwe ngezizathu ezitholakele ngendlela enzulu lubhekene nokuthola ukuthi ulwimu, ubunjalo bomuntu, kanye nobuzwe bakhe, kuvela kanjani njengengxenye yezinto eziwumphumela wobunjalo bezwe lase Mzansi Afrika emva kobandlululo. Lukwenza lokhu ngokuthi lugxile ohlobeni oluthile Iwabantu emphakathini okhuluma isiZulu wase Lokishini laseMlazi. Ngokucaphuna ezisekelweni zezinzululwazi ezithile emkhakheni wezifundo zocwaningo ngemphakathi nemilando yazo, lolucwaningo luhlola indlela oluballuleke ngayo ulwimi IwesiZulu ezimpilweni zabantu baseLokishini laseMlazi, nasezehlakalweni ezimpilweni zabo emizameni yokwakheka kobunjalo babo. Uma sibheka indawo nemisebenzi edlalwa ulimi IwesiZulu kolunye uhlangothi, kanye namandla olwimi IweSingisi kwezomnotho ngakolunye uhlangothi, kuyabonakala ukuthi amandla nokubaluleka kolwimi IwesiZulu emasikweni emiPhakathini alusebenzisayo kubekeka esimweni esingagwinyisi mathe impela. Ngokusebenzisa uhlobo locwaningo olubheka elukucwaningayo ngezingxenyeni ezintathu, bese luxuba nendlela yokucwaninga esebenzisa amanani abantu nezimpendulo eziphuma kubo qobo, lolucwaningo luhlaziya izindlela abantu abasebenzisa imibono yabo ekwakhekeni kobunjalo babo obuxubene nezinga lomnotho abakulo ngalesosikhathi, konke okugcina sekuholele abantu abayingxenye y a lolucwaningo bazibone ngendlela ethile engumphumela wokuthi baphuma ezweni ekade linobandluluo iminyaka eminingi. Lolucwaningo luhlola ukuthi ukungqubuzana phakathi kolwimi losiko olwakha ubunjalo babantu olukhulunywa emphakathi, kolunye uhlangothi, nezinto eziphathekayo ezihlangene nezomnotho, ngakolunye uhlangothi, kuziveza kanjani. Lolucwaningo luyaveza, phakathi kwezinye izinto, ukuthi ulwimi, lapha sikhuluma ngesiZulu, alubhekwa kuphela njengento esebenzela isiko, kodwa njengethuluzi elisebenza ekwakhekeni kobunjalo bomuntu okudlulela ngale kwemingcele yobuhlanga, yezinga lomnotho umuntu nomuntu akulo, inkolo umuntu akuyo, kanye nezepolitiki emphakathini wasemalokishini wanamuhla. Okudlulele, ubunjalo balabo abakhuluma ulwimi IwesiZulu nobuzwe babo ahlukene nakancane nolwimi Iwabo. Indlela ulwimi Iwabo olusebenza ngayo ichaza bona ukuthi bangobani. Lolucwaningo luthola nokuthi kukhona abagcizelelayo ukuthi izilimi isiZulu neSingisi ayizindlela ezinamandla ezakha imingcele egcina isihlukanise umphakathi waselokishini laseMlazi. Okokugcina, umcwaningi kulolucwaningo uhlola imiphumela yalokhu emiphakathini nasezilimini eniNingizimu Afrika iyonkana, bese ebeka imibono ethi ukuthuthukiswa nokuvuselelwa kolwimi IwesiZulu empeleni izinto ezidingekayo nezibalulekile ezweni lentando yeningi.


text:
Kugxekwa amaBurka ezinganeni
2013-02-05 16:21
Cape Town - Sesithole ukugxekwa isiphakamiso sezikhulu zaseSaudi Arabia, sokuthi izingane zamantombazane zigqoke ama-burka, kuze zizoziphephisa kubadlwenguli.
IBurka isembatho esifihla umzimba wonke kanye nobuso, esigqokwa ngabesifazane benkolo yamaSulumane, kusho umbiko ngabantu bezwe abakhulume ku-internet.
Umbiko wabe-Al Arabiya uthi isikhulu kuhulumeni uSheikh Abdullah Daoud, wakhuluma kumabonakude wezwe esho lesi siphakamiso.
Omunye obethukuthele ubhale kuTweeter wathi: "Iyakhathaza indaba yokuthi izingane zigqokiswe ama-burka, zijezela izono ezenziwa ngamadoda. Lokhu kungubuwula."
Owabe eyijaji ebhodini iSaudi Board of Grievances uSheikh Mohammad
al-Jzlana, utshele abezindaba ze-Al Arabiya wathi isinqumo sikaDauod, sithunaza inkolo yamaSulumane.
Uthi ukugqokiswa kwezingane ngale ndlela, kuphambene nenqubo eyiyo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
I-COPAC Ihluza Ingxaki Kuhlelo LweConstitution
Ikhomithi le izahlangana njalo ngolweSithathu ilolonge loludaba ukwenzela ukuthi idlulisele uhlelo lolu kunkokheli zikahulumende womanyano.
constitution process
Sithandekile Mhlanga
15.01.2013 19:51
WASHINGTON DC—
Ikhomithi entsha eyakhethwa nguhulumende ukuthi iqedise uhlelo lokulotshwa kwesisekelo sombuso esitsha ihlangene ngoLwesibili yahlafuna imicijo embalwa elokhu ingakavunyelwana ngamabandla ezombusazwe ukuthi ingene kugwalo lwesisekelo sombuso esitsha.
Abakade bekulumhlangano batshele iStudio 7 ukuthi imicijo le igoqela uzibuse wezabelo-iDevolution, ukwabiwa komhlabathi, okuphathelane lezemithetho, kanye lokuthi umongameli abe lomsekeli ancintisa elaye kukhetho i-running mate.
UMnu. Eric Matinenga umphathintambo obona ngokulotshwa kutsha kwesisekelo sombuso uthi ikhomithi le izahlangana njalo ngolweSithathu ilolonge loludaba ukwenzela ukuthi idlulisele uhlelo lolu kunkokheli zikahulumende womanyano.
Ngakwelinye icele, uMnu. Alois Dzvairo, umgcinisihlalo wabatsha kunhlanganiso ezimeleyo ebona ngokulotshwa kwesisekelo sombuso eye National Constitutional Assembly utshele uSithandekile Mhlanga weStudio 7 ukuthi I NCA isivumelene ukuthi uhulumende ngabe uyaphumela egcekeni avume ukuthi usehlulekile ukugqiba loluhlelo.
Ingxoxo LoMnu. Alois Dzvairo


text:
Zibakhalele othisha abadayise 'imbuzi'
2012-11-23 10:01
Johannesburg - Abahlanu abafundisa kwelinye lamakolishi eMpumalanga, bakhalelwe ngamasongo kaSigonyela ngezinsolo ezithi bayathinteka enkohlakalweni yokuthengiswa kwamphepha ezivivinyo, kusho uphiko loKlebe ngoLwesihlanu.
Abafundi babanjwe bephethe amaphepha okuhlolwa, besezindlini abahlala kuzo, ezihlelelwe abafundi, kusho uCaptain Paul
Ramaloko.
Amaphepha kuthiwa bawathengiselwe ngothisha babo.
"Othisha bashaqwe ngamaphoyisa besemsebenzini, kushanqwe namakhompyutha namanye amaphepha."
URamaloko uthe othisha laba ababhalisile ngaphansi kwabeSA Council of Educators.
Abasolwa balindeleke ukuthi bavele ngaphambi kweNkantolo yeMantshi yaseWitbank ngoLwesihlanu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kutholakale isidumbu sowesifazane sishile eSoweto
2013-01-08 11:05
Johannesburg - Kutholakale isidumbu sowesifazane olinganiselwa eminyakeni eko-20 ubudala, sidindilizile sishile esikhotheni eDobsonville, kusho amaphoyisa aseSoweto.
Okhulumela amaphoyisa uWarrant Officer Kay Makhubela, uthi isidumbu sibonwe ngumuntu obedlula ngendlela.
"Lona wesifazane ubeshiswe ngethayi. Siyasola ukuthi uqale wadlwengulwa ngaphambi kokuthi abulawe," kusho uMakhubela.
Umufi wayegqoke isikibha esinsundu (brown), unemiyeko ekhanda. Kukholakala ukuthi wabulawa ngempelasonto.
Abantu abadukelwe yisihlobo esingowesifazane okuyo leminyaka, uyacelwa ukuthi ashayele uWarrant Officer Sibeko, ku-082 304 9039 noma ku-011 983 1600.
Kuvulwe icala lokubulala.
– Landela Izindaba News24 kuTwitter
(@IzindabaNews24).


text:
Kulindeleke eminye imibhikisho eCairo
2013-02-01 10:04
Cairo - Abamelene noMengameli wase-Egypt uMohamed Morsi sebephakamise ukuthi kube nemibhikisho emikhulukazi ngoLwesihlanu, nokunyusa ukwesabela kokuthi kungase kuqhubeke ukuchitheka kwegazi.
Izigameko zakulezi zinsuku eziyiskhombisa ezedlule zidlule nempilo yabantu abaningi engakaze yabonwa kusukela uMorsi athatha amatomu.
Imibhikisho emaka iminyaka emibili kwakhishwa ngendluzula esikhundleni uHosni Mubarak isidlule nemiphefumulo yabantu abangu-60 kusukela ngoJanuwari 25.
Abantu bakuleliya lizwe baphikisana nendlela uMorsi enza ngayo izinto nanoMthethosisekelo abathi uvuna kakhulu amaSulumane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kuboshwe 7 ngebhomu eMangaung
2012-12-17 09:00
Kaydene Jordaan, City Press
Bloemfontein - Kuboshwe amalungu ayisikhombisa esigejana ebesakha itulo lokuqhumisa ngebhomu elinye lamatende ekubanjelwe kuwo inkomfa yokuqokwa kobuholi ye-ANC eMangaung.
Laba abasolwa ngokuba ngabashokobezi baboshwe ngeSonto eFree State,
Northern Cape naseLimpopo yithimba loKlebe nabezobunhloli.
Kuthiwa abasolwa bebehlela ukubhomba elinye lamatende amakhulu kule nkomfa.
Amaphoyisa ababophe eBloemfontein, eDouglas eNorthern Cape naseMookgophong eLimpopo, ngemuva kophenyo olunzulu.
ICity Press ithi izwe ngemithombo ethembekile ukuthi omunye wabasolwa ulivimile icala phambi kwemantshi.
Okhulumela i-ANC uJackson Mthembu uthe “bebengazi lutho” ngalokhu kusatshiswa ngebhomu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- City Press


text:
I-YCL ikhala ngokunyuka kwamanani kwandabazabantu
2011-03-30 10:25
Johannesburg - Inhlangano yamaKhomanisi i-Young Communist League of SA izwakalise ukukhathazeka ngokunyuka kwamanani okwenza omazisi nama-passport.
"UMnyango wezaseKhaya izivikele ngalesi senzo esizohlukumeza amaphakethe abantu bakuleli.
"Njenge-YCL sicela lo Mnyango uphinde ubhekisise lesi sinqumo ezingaphathisa abaningi ngamakhanda kuleli," kusho le nhlangano esitatimendeni.
Okhulumela le nhlangano kuzwelonke, uGugu Ndima, uthe i-YCL ikhathazekile ngokuthi neminye iMinyango izonyusa amanani ayo.
Lo Mnyango umemezele ukuthi kusukela ngo-Ephreli 1, ukwenza i-passport kuzonyuka kusuka ku-R190 kuya ku-R400 kuthi ukwenza umazisi kona kunyuke kusuka ku-R20 kuya-R140.
- SAPA


text:
BULAWAYO—
Inhlanganiso ezizimeleyo kanye lentatheli zitshele umgcinisihlalo we khomithi yedale lephalamende ebona ngokwethulwa kwembiko eye Media, Information and Communication Technology, uMnumzana Settlement Chikwinya, ukuthi umthetho lo adinga ukuwuletha usutshiywe yisikhathi njalo awutshiyananga kangako lalowo adinga ukuwesulisa owe Access to Information and Protection of Privacy Act.
UChikwinya olilunga lephalamende njalo, elimela iMbizo, uqhube umhlangano koBulawayo wokudinga usekelo kumthetho lo afuna ukuwethula ephalamende ezimele yedwa okuthiwa yiPrivate Member’s Bill.
UChikwinya uthi umthetho lo ujonge ukuletha amalungelo okuhanjiswa kwembiko kanye lamalungelo entatheli ukuqhuba umsebenzi wazo kungela kukhahlamezwa kumbe ukubotshwa.
Uthi lanxa kungaba lohlupho ukuthi umthetho lo udlule ku senate, ukhangelele ukuthola usekelo kulabo asebenzelana labo kudale laphansi le phalamende, iHouse of Assembly.
Kubika intathelizindaba yeStudio 7, uNothando Sibanda ekoBulawayo.
Udaba lukaNothando sibanda olweMedia Bill


text:
ISilo sizokwenza umcimbi wokuqeda udlame
2012-11-06 12:03
Durban - ISilo samaBandla iNkosi Goodwill Zwelithini uhlele umcimbi wesintu wokuzama ukugwema udlame lwezombusazwe oluqhubeka KwaZulu-Natal, kusho umbiko weThe Times ngoLwesibili.
Lo mcimbi uzobandakanya ukugezwa kwabesilisa ukubakhipha amabhadi nokhondolo lodlame.
"ISilo sizoqala ngokuhlangana nomkhandlu wabaholi bendabuko ngoLwesine," kusho okhulumela uBhejane phuma esiqiwini iNkosana uMbonisi Zulu etshela leli phephandaba.
"Iminingwane ngokugezwa kwabesilisa izohlaluka emhlanganweni."
Kubalulekile ukuthi iSilo sihlangane nabaholi bendabuko, ngoba lo mcimbi uzobandakanya abantu abaqhamuka ezogodini zabo, esho.
Lo msebenzi, owaziwa ngokuthi "ukukhumelana umlotha" kulindeleke ukuthi wenzeke ngenyanga ezayo uma konke kuhambe kahle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UZuma uhalalisele uKoroma
2012-11-27 14:02
Johannesburg - UMengameli Jacob Zuma uhalalisele uMengameli waseRepublic of Sierra Leone u-Ernest Bai Koroma ngokuphinde aqokelwe ekutheni aqhubeke nokuqhoqhobala lesi sikhundla.
"UMengameli Zuma nabantu baseNingizimu Afrika bathanda ukuncoma abaseSierra Leone ngesasasa abalitshengisile ngesikhathi kunokhetho," kusho uZuma.
Ube esencenga abantu baseSierra Leone ukuba bangashintshi ekugcineni izwe linokuthula ngesikhathi besalinde iNational Electoral Commission ukuba iphothule umsebenzi wokumemezela imiphumela yokhetho lwezindawo.
Ube eseqinisekisa umengameli Koroma ukuthi bazoqhubeka nokuleseka izwe, njengoba iSierra Leone isaqhubeka nokubuyisela izinto esimweni kulandela iminyaka yezimpi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UPhindi useyilindele iComradesComment on this story
NONTUTHUKO NGUBANE
USEBALA izinsuku umsakazi weGagasi 99.5 FM ozobe egijima iComrades Marathon okokuqala ngqa kulo nyaka.
Lo mjaho odonsa amehlo uzosukela eMgungundlovu uphele eSahara Kingsmead Stadium, eThekwini, ngoJuni 3.
UPhindi Gule oshayela uhlelo i-AM to PM Quest kwiGagasi noma eqala ukugijima kulo mjaho kodwa akanalo noluncane uvalo ngawo.
“Izinsuku sezisondele impela, sengiyalehlisa nezinga lokuzivocavoca. Ngigijima amabanga amafishane manje kunaphambilini. Ngesonto elizayo ngizobhucabhuca umzimba ukuze ngibe sesimeni esikahle. Ngingasho nje ukuthi sengiyilindele iComrades,” kusho uPhindi.
Abanye osaziwayo abalindelekile kwiComra-des kulo nyaka nguKabelo Mabalane wodumo lwe-TKZee osejwayelekile kulo mjaho, noVuyo Mbuli weMorning Live ukukha phezulu.
UPhindi uthe okumhlaba umxhwele ngeComrades nokwenza wakhetha ukuyingenela yindlela ohlanganisa ngayo abantu bazo zonke izinhlobo.
“Engikuthanda ngeComrades wukuthi ingenelwa yiwo wonke umuntu. Akusho lutho ukuthi ungubani, wenzani, uphumaphi. Ungaba yiphoyisa, unogada, umsebenzi wasekhishini noma ngudokotela. Nonke nihlanganiswa yinjongo eyodwa, ukuba niqede umjaho wenze nabangani abasha endleleni. Ukuwina akubalulekile kakhulu,” kusho uPhindi.
Le ntokazi ithe iComrades ibaluleke kakhulu kuyona njengoba ifuna ukuhlonipha ubaba wayo ngayo, owabulawa yisifo senhliziyo.
UPhindi ogijima eqenjini elilodwa nompetha weComrades, uStephen Muzhingi kwiFormula 1 Bluff Meat, ukubeke obala ukuthi kuyamgqugquzela ukubona abantu abafana nalo mpetha bekwazi ukugijima beze befike lapho kuphela khona umjaho.
UPhindi akayena umgijimi osezingeni eliphezulu kodwa uthe uthole uthando olusha ngoba umqondo uyakwazi ukukhululeka emuva ‘kokushaya’ umgwaqo.
Uzophinde agijime kwi-Spar Ladies eba minyaka yonke eThekwini, kulo nyaka uzoba ngoJune 24.
Amalungiselelo akhe akhombisa ukuhamba ngendlela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kwenyuswe amaholo abasemapulazini
2013-02-04 16:43
Johannesburg - Sekumenyezelwe amaholo abuyekeziwe ekulindeleke ukuthi atholwe ngabasebenzi basemapulazini, kusho uMnyango wezabaSebenzi ngoMsombuluko.
UNgqongqoshe woMnyango uMildred Oliphant umemezele ukuthi abasebenzi bazothola umholo ka-R105 ngosuku.
Lokhu kusho ukuthi abasebenzi banyuselwe ngo- R36, eholweni abakade belithola elingu-R69, ngosuku.
Imiholo izoqala ukutholakala ngenyanga kaMashi.
"Imihlomulo emisha izokuba ngu-R105 ngosuku, abasebenzi bazosebenza amahora ayisishiyagalolunye ngosuku. Bazobhala u-R11.66 ngehora, kube ngu-R525 ngesonto, bese kwakheka ku-R2274.82 ngenyanga,” kusho u-Oliphant, etshela abezindaba ePitoli.
Izibalo zithi la maholo kuvunyelwane ngokuthi aqhubeke isikhathi esiyiminyaka emithathu, unyaka nonyaka enyuke ngo-1.5%.
Abasebenzi basemapulazini eWestern Cape, bangena esitelekeni esinodlame, befuna ukwenyuselwa amaholo ngo-R150 ngosuku.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Bavune uMthethosisekelo omusha e-Egypt
2012-12-26 08:48
Cairo - Ikhomishana yokhetho e-Egypt ikuqinisekisile ukuthi uMthethosisekelo oqubule umsindo, nowesekwa ngamaSulumane, uvotelwe ngabantu abayisilinganiso sika-64%, layichitha imibiko yokuthi ukhetho lube nomkhoshosho.
Le miphumela ihambisane naleyo eyakhishwa yiqembu likaMengameli Mohamed Morsi, iMuslim Brotherhood, ngemuva komzuliswano wokugcina wokhetho.
"Akekho ongathi uhluliwe ngenxa yale miphumela, uMthethosisekelo owethu sonke," kusho uNdunankulu uHisham Qandil esitatimendeni.
Ube esecela zonke izinhlaka ukuba zisebenzisane nohulumeni ukubuyisela umnotho endaweni yawo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
UMotshekga weseke ophenywa ngolwezincwadi
2012-11-09 10:01
Cape Town - UNgqongqoshe woMnyango wezeMfundo eyisiSekelo u-Angie Motshekga, useveze ukweseka kwakhe uMqondisi JIkelele woMnyango uBobby Soobrayan, ophenywa ngodaba lokungahanjiswa kwezincwadi zabafundi baseLimpopo kusanesikhathi.
"Indaba yokuthi uyaphenywa ayichazi lutho ngesithunzi sakhe emsebenzini. Indaba imayelana nokuhlela izinto ngesikhathi esifanele nokuthi walandelisisa yini imigomo," kusho ungqongqoshe ekhuluma nezindabeni ze-567CapeTalk.
"Kumayelana nokuthi ikhona yini indlela engcono ayengenza ngayo izinto, kuthi ukushesha. Ilokho iPublic Services Commission ephenya ngakho."
Enkulumeni yaphambili kangqongqoshe nalo msakazo, wancoma kakhulu uSoobrayan.
Ngenyanga ka-Okthoba uMengameli uJacob Zuma wanquma ukuthi kuphenywe uSoobrayan, mayelana nokwehluleka koMnyango ukuhambisa izincwadi kusanesikhathi.
Kuthiwa uSoobrayan washaya indiva incwadi eyabhalwa ngabashicileli bezincwadi ngesikhathi bemazisa ukuthi abakalitholi i-oda lezincwadi zonyaka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Sekumi ngomumo ngoMkhosi woMhlangaComment on this story
SIZWE BLOSE
ABOMNYANGO wezobuCiko namaSiko KwaZulu-Natal bathi akukho okuzophazamisa uMkhosi woMhlanga ozokuba sesigodlweni seSilo, eNyokeni, KwaNongoma ngempelasonto.
UMnuz Mluleki Mntungwa okhulumela lo Mnyango, uthe zonke izinhlelo sezimi ngomumo, sebelinde izintombi ukuthi zitheleke ngezinkani eNyokeni.
“Sizokhipha amabhasi angu-74 azoqoqa izintombi kanti omasipala nabo bathembise ukuthi bazokhipha amabhasi ukuze izintombi zingabi nankinga ukuya eMhlangeni,” kusho uMtungwa.
Uthe ezokuphepha zizokube ziqinile. Abazobe beze ngokuzodelela kumele bangasondeli nakusondela esigodlweni ngoba kuzobe kukhona izinhlaka ezehlukene ezizobe ziqaphe ezokuphepha.
Uthe kuzobe kukhona abeRoad Traffic Inspectorate ukuqapha emgwaqweni nokulawula isiminyaminya sezimoto, amaphoyisa eSAPS azobe engawubambi umshini ikakhulukazi kulabo abazofika bedle amanzi amponjwana.
“Sikhulume namaphoyisa ukuthi aqinisekise ukuthi utshwala abungeni kanti nezigqoko zizokube zingadingeki,” kuchaza uMntungwa.
Uthe abosizo lokuqala nabo bazobe bekhona kwazise kubuye kushise kakhulu eMkhosini woMhlanga.
Uphinde waveza ukuthi amaphathi njengoba nawo ehambisana notshwala azobe engadingeki.
UMntungwa uthe balindele izintombi ezingaphezulu kuka-30 000 kanti okuya ngasethunjini zizokuthola, ngeke zibulawe yinkemane.
Uthe angakuqinisekisa ukuthi uNgqongqoshe wezobuCiko namaSiko, uNkk Ntombikayise Sibhidla-Saphetha, uzobe ekhona kulo mcimbi njengoba usingathwa yihhovisi lakhe.
Kodwa uthe akakabi naso isiqiniseko sezinye izicukuthwane zalo mcimbi njengoba iNdlunkulu nayo inezimenywa zayo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuduke izingane eziwu-126 ebhishiComment on this story
SIMPHIWE NGUBANE
YIZE umasipala weTheku ukhiphe umyalelo onxenxa abantu abahambela emabhishi ukuthi baqaphe ngeso lokhozi izingane kodwa kubukeka lingezwakali leli khwelo.
IPhini leNhloko eMnyangweni wamaPaki, ezokuNgcebeleka namaThuna kumasipala uMnuz Christo Swart, uthe abantu bayaqhubeka nokuyekela izingane ziphenduke umhlambi kazelusile olwandle.
Uthe ngosuku leholidi uDisemba 26, zingu-126 izingane eziduke olwandle kodwa ithimba labo elisebenza ngokuzikhandla lizithungathe lazithola zonke.
Uthe kulesi sibalo ezingu-15 abakwazanga ukuzihlanganisa nabazali noma izihlobo zazo okuphoqe ukuthi ziyolaliswa endaweni yabo egcina izingane ezidukile.
Umasipala uthi siphansi isibalo sabantu abaminza olwandle kulo nyaka unxusa abantu ukuthi baqhubeke nokuziphatha kahle futhi bathobele yonke imithetho ebekiwe yokubhukuda nokuziphatha olwandle.
Okhulumela amaphoyisa kamasipala uSenior Superintendent Eugene Msomi uthe zehlile izigameko zobudlwembe emabhishi aseThekwini kulo nyaka.
Unxuse abantu ukuthi baqhubeke baziphathe kahle kuze kube unyaka ozayo.
Uhambe emazwini kaSwart ephonsela inselelo abazali ukuba baqikelele ukuthi ngaso sonke isikhathi izingane ziphambi kwabo ebhishi, zingabi wuvanzi.
“Siqinisa kakhulu ezokuphepha emabhishi nasemgwaqeni ngezivimba-mgwaqo kuze kudlule usuku lukaNcibijane.
“Abantu abagade izingane zabo njalo uma sebesolwandle,” kusho uMsomi.
Uqhube wathi kusukela ngoDisemba 1 bangu-725 abantu asebeboshiwe emigwaqweni yaseThekwini, iningi labo lishayela lidle amanzi amponjwana futhi lishayela ngesivinini.
“Sizoqhubeka nezivimbamgwaqo zethu silawula emigwaqweni nasezindaweni zobumnandi, okukhona kuzo amabhishi eThekwini,” kusho uMsomi.
Khonamanjalo, umasipala unxuse abantu ukuba bangabhukudi lapho kuhlangana khona ulwandle nomfula uMngeni eBlue Lagoon.
Bayalelwe ukuthi babeke amaphaphu phansi: amanzi olwandle kuphephile ukuba kuwona kepha babe buqamama ngama-mitha angu-800 kusuka kule ndawo nalapho bebhukuda khona.
Uthe isizathu yipayipi lemfucuza eliqhume kuKennedy Road lakapakela kulo mfula, langcolisa amanzi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
U-Oscar ukhihle isililo enkantolo
2013-02-15 12:03
Pretoria - Abantu baqhubekile nokuzama ukuphusha bangene lapho kuzothethelwa khona icala elibekwe umsubathi wakuleli u-Oscar Pistorius kulandela ukudutshulwa kubulawe intombi yakhe, uReeva
Steenkamp emzini wakhe osePitoli.
Abathwebuli bayalelwe ukuba bangeqi indawo ethize uma befuna ukuthatha izithombe.
UPistorius zimkhalele ngoLwesine ngemuva kokubulawa kukaSteenkamp, eSilver Woods Country, ePitoli, ngeValentine's Day.
Izikhulu kudingeke ukuthi zihlehlise amanye amacala abekubhekwe ukuthi azoqhubeka eNkantolo yeMantshi yasePitoli.
Uvele wangakwazi ukubamba izinyembezi uPistorius, wasikhihla isililo ngesikhathi ebingelela iMantshi uDesmond Nair.
Udadewabo kamsolwa u-Aimee nobaba wakhe uHenke bebekhona nabo kule nkantolo ebigcwele kuvalwe ngomuntu emnyango.
Usomabhizinisi uKenny Kunene ubengomunye wabantu abebesenkantolo.
Ngemuva kokuchitha ubusuku endlini emnyama, uPistorius ufike enkantolo ezimboze ubuso.
Umsolwa wake waboshelwa icala lokushaya ngesikhathi evala umnyango kanti kuzogaxeka umlenze wowesifazane owamvulela icala.
Amaphoyisa alihoxisa icala ngenxa yokushoda kobufakazi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ningaziphindiseleli - Kutshelwa iMali
2013-01-31 10:03
Washington - IMelika isishaye ikhwela kubantu baseMali, yathi akumele bazame ukuziphindiselela kubahlaseli babo, njengoba esethelekile amasosha aseFrance azozama ukwelekelela.
IMali ibhekene nempi eqhutshwa yiqembu lamaSulumane, ekuthiwa lidlelana ne-al-Qaeda.
Amasosha atheleke esikhumulweni sezindiza eKidal, ngoLwesithathu, ngenhloso yokuzoqhuba umkhankaso wokuqeda impi.
IMelika income ukusukuma kwamasosha aseFrance, nokho yaxwayisa ngokuthi zizokuba khona izingqinamba njengoba amasosha ezozama ukubuyisela umhlaba odliwe ngamaphekula.
"Siyawuncoma umsebenzi weMali kanye namasosha aseFrance. Siyacela abantu nje bezwe bangazihlanganisi nempi eqhutshwa ngabeTuaregs, nanoma ngubani omunye," kusho okhululmela uhulumeni waseMelika uVictoria
Nuland.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kubulawe owesifazane eKapa
2013-02-19 12:02
Cape Town - Owesifazane waseKapa ugwazwe wabulawa esekhaya lakhe e-Atlantis, okuyisenzo okusolwa ukuthi senziwe owayeyisoka lakhe, kusho umbiko ngoLwesibili.
ICape Argus ibike ukuthi umlisa ungene ekhaya likaMelandri Bukkies, 20, ngoMsombuluko ekuseni wamshaya wamgwaza ngommese ngaphambi kokuba abaleke. Ushonele khona lapho.
Umama wakhe okunguMina Arendse uthe indodakazi yakhe ibinencwadi evimbela ukuthi umsolwa angasondelani nayo.
"Kungenzeka ukuthi ubonile umsolwa ukuthi uyedwa ekhaya… siyethemba ukuthi amaphoyisa azombamba ngoba sesihlalele ovalweni lokuthi kungenzeka abuye,” kusho umama.
Amaphoyisa athe asamthungatha umsolwa.
Ikhansela lendawo uBarbara Rass lithe lesi yisehlakalo sesibili sokubulawa kowesifazane kule ndawo yabo esikhathini esingangesonto.
"Silahlekelwe amantombazane amabili – womalibi esemakhaya awo."
Isizwe sisanda kukhathazwa ukudlwengulwa ngokuhlanganyela kwaphinde kwabulawa ngesihluku u-Anene Booysen, 17, eBredasdorp, emakhaya aseWestern Cape.
Ngemuva kwesonto, kwaphinde kwathoakala isidumbu sikaGe-Audrey Bianca Green, 19, waseScottsville sifihlwe ngaphansi komhede.
Ngesonto eledlule, isidumbu sika-Anne Diane van Schalkwyk ,18, sitholakale ehlathini ngase-Atlantis.
- Landela
IzindabaNews24 kuTwitter
- SAPA


text:
Iyaqhubeka imibhikisho eNdiya
2012-12-25 12:02
New Delhi - Izikhulu sezivale ingxenye yeNew Delhi njengoba ingenela osukwini lesibili imibhikisho emelene nokudlwengulwa okuhambisana nesihluku kwesitshudeni ebhasini lihamba.
Amaphoyisa akhishwe ngobuningi bawo eNew Delhi, njengoba ababhikishi bebuthelene endaweni engasePhalamende ukunxenxa uhulumeni ukuba aqinise ezokuphepha kwabesifazane.
Iphoyisa elilimale ngeSonto ngesikhathi kuqubuka udlambedlu, ligcine ngokushonela esibhedlela ngoLwesibili, kusho okhulumela amaphoyisa uRajan Bhagat.
Isitshudeni lesi sadlwengulwa amadoda ayisithupha.
- Landela
IzindabaNews24 kuTwitter
- AP


text:
Kuphahlazeke indiza eGermiston
2012-09-19 16:34
Johannesburg - Abantu abathathu basinde ngokulambisa ngesikhathi kuphahlazeka indiza maduzane naseRand Airport, eGermiston, kusho abahambisa usizo oluphuthumayo eGauteng.
"Umshayeli wendiza kanye nabanye ababili bakwaze ukuzikhulula ngemuva kokuphahlazeka kwendiza," kusho okhulumela abakwa-ER24 uVanessa Jackson.
Owesifazane kanye nomshayeli webhanoyi baphuthunyiswe ezibhedlela ezahlukene behanjiswa ngezindiza ezinophephela emhlane.
UJackson uthe lona wesifazane uphuke umlenze kwathi umshayeli webhanoyi walimala kambana esifubeni, umgibeli wesithathu uhanjiswe esibhedlela nge-ambulensi.
Okwamanje ayikazeki imbangela yengozi, uJackson uthe lendiza enezihlalo ezine ilimale yaphela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kubuyile ukuthula oShabeni - ANC
2012-11-09 07:43
Mfundo Piliso, The Witness
Durban - Amaqembu ezombusazwe ogwini oluseningizimu neKwaZulu-Natal athi enelisekile ngemiphumela yokhetho lokuchibiyela olubanjwe oShabeni, ePort Shepstone, ngethemba lokuthi ikhansela elisha le-ANC lizoletha ukuthula noxolo endaweni.
Kwamukelwe ngezandla ezimhlophe ukuqokwa kwekhansela le-ANC uKhayelihle Shinga.
UNobhala we-ANC oShabeni uPhumzile Khumalo uthe iqembu, nebese liqhekekile selihlangene manje kanti sekunomuzwa wokuphepha kusukela kwabulawa amalungu alo amabili.
Uthuthuva olwalandela ukushona ngokugula kwekhansela uNtombenhle
Gcabashe ezinyangeni ezimbili ezedlule, nokukhankasela izikhundla sekuphelile manje, kusho i-ANC.
“Sekunokuthula ku-ANC oShabeni kusukela kwabulawa abaholi bethu ababili."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Ukhala ezimathonsi owebelwe imiyeko
2013-01-29 14:17
Johannesburg - Indoda yaseZimbabwe ihlangabezane nomshophi wokugetshengwa imiyeko (dreadlocks) yayo endaweni yokuzijuxuza eGoli, njengoba kuthiwa isiyinyama kulezi zinsuku, kusho umbiko ngoLwesibili.
Iphephandaba iThe Times lithe uMutsa Madonko usikwe imiyeko yakhe, aseyikhulise iminyaka eyishumi, esazibiza ngomdanso kule kilabhu eseGoli.
Abangani bakhe bamthole esequlekile – egundiwe ekhanda.
"Ngesikhathi simthola, ubesayiphethe iselula yakhe nesikhwama semali nemali iphelele," kusho umngani wakhe uJasper Munsinwa.
Imiyeko esuke ikhuliswe ngumuntu ingadayisa ngemali ephakathi kuka-R200 no-R2 500 kuya ngokuthi mide kangakanani, kubika iphephandaba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Sitholwe sintanta emanzini isidumbu sikaMdletsheComment on this story
SIMPHIWE NGUBANE
SIGCINE sitholakele izolo isidumbu sikaSihlalo wenhlangano yomakadebona boMkhonto weSizwe esifundeni iJerome Langa Region, eThekwini, uMnuz Nduduzo “Stix” Mdletshe.
UMdletshe (40) uminze ngeSonto eledlule ngesikhathi ebhukuda edanyini iNanda nozakwabo bakule nhlangano ngemuva komhlangano ababenawo khona kuleya ndawo.
Kuthiwa babentweza ngesikebhe esisha ceke beyisithupha phakathi kuso nokwathi abathathu kubo kuhlanganisa naye uMdletshe bakhumula amajakhethi avikela ukuthi umuntu angaminzi bangena emanzini babhukuda.
Ababebhukuda noMdletshe bathi wahlangabezana nobunzima ngesikhathi esehluleka ukubhukuda emanzini abuyele esikebheni nokwala ngisho sebemphonsela ijakhethi kwanhlanga zimuka nomoya waminza.
Bese kuphele isonto lonke amaphoyisa ethungatha isidumbu sikaMdletshe singatholakali.
Okhulumela amaphoyisa KwaZulu-Natal uColonel Vincent Mdunge, uthe umufi utholakele izolo ntambama khona emanzini.
Uthe isidumbu sitholwe yithimba lamaphoyisa lezokutakula nabehambisana nezinja ezihogelayo abamthungathe bamthola khona edanyini.
“Ubethungathwa yithimba lamaphoyisa angu-35 eliholwa nguCaptain Troy Allison abesuka ezindaweni ezehlukene okubalwa kuzo uMgungundlovu, iTheku, Richards Bay nasePort Shepstone. Isidumbu sikamufi sizothathwa siyohlolwa ngudokotela ukuze kutholakale imbangela yokufa kwakhe,” kusho uMdunge.
Phambilini uMdunge wathi amaphoyisa avule icala lomuntu ominzile esho nokuthi uma uphenyo luveza ukuthi kukhona unyawo lwemfene ngokushona kwakhe, kuyobe sekuvulwa icala lokubulala.
UNobhala wale nhlangano esifundeni iJerome Langa Region, uMnuz Thuthukani Ngozo, obezwakala esakhungathekile ngalesi sigameko, uthe balahlekelwe kakhulu enhlanganweni yabo ngokushona kukaMdletshe.
Uthe isidumbu sakhe sitholwe ngamaphoyisa sintanta emanzini ngasosebeni lwedamu.
Phambilini wachaza uMdeltshe ethi “ubengumondli wezintandane engathandi ukubona omunye umuntu edonsa kanzima eswele. Akukho muntu oyophinde afane naye enhlanganweni yethu,” kusho uNgozo.
Kusukela ngoLwesine kwaze kwaba izolo amalungu oMkhonto weSizwe abefika edanyini acula amaculo omzabalazo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ubengazithwele uReeva - Umndeni
2013-02-28 12:06
Johannesburg - UReeva Steenkamp wayengakhulelwe ngesikhathi edutshulwa ebulawa, nokusolakala ukuthi kwenziwa yisoka lakhe umsubathi wakuleli u-Oscar Pistorius, kusho okhulumela umndeni.
"Cha, akusilo iqiniso,” kusho umalume kaSteenkamp, uMichael ngoLwesine ekuseni.
"Lokhu ngeke kuwusize umndeni, kuzosiza lowo oqhamuke nawo la mahlebezi.”
Iphephabhuku laseMelika libike ukuthi uSteenkamp wayehlele ukutshela uPistorius ukuthi ukhululwe ngesikhathi efika endlini yakhe ngobusuku ashona ngabo, ngokusho kweDaily Star yase-United Kingdom.
UPistorius, 26, usolwa ngokubulala uSteenkamp ngosuku lwezithandani.
Watshela inkantolo ukuthi wayecabanga ukuthi udubula isigebengu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kungenzeka yephule umthetho iSABC - FXI
2012-11-28 12:04
Johannesburg - Kungase kwenzeke ukuthi kuphambene nomthetho wokukhuluma ngokukhuleka ukuhoxiswa kwesikhangisi esinoMengameli Jacob Zuma, okwenziwe yisikhondlakhondla esisakaza ngomoya iSABC, kusho abakwaFreedom of Expression Institute (FXI).
"Siyi-FXI sibona sengathi kungenzeka ukuthi iSABC inqinda amandla okukhuluma ngokukhululeka njengoba ihluleka nokuchaza kuzwakale ukuthi kungani ihoxise ukusakazwa kwesikhangisi," kusho isitatimende sakwa-FXI.
"Iyakhathaza lento njengoba kungasikho okokuqala iSABC ihoxisa isikhangisi, kungatholakali nencazelo eqondile."
I-FXI ithi kumele le nhlangano yezokusakaza ibeke obala ukuthi isinqumo sayo asikhethi iphela emasini.
Imibiko yabezindaba ithe iSABC ivale lesi sikhangisi ngoba ibona sihlambalaza umengameli.
Inkampani ehlanganise lesi sikhangisi iMetropolitanRepublic Group, ithe itshelwe ukuthi lesi
sikhangisi sizovalwa ngenxa yokuthi "sehlisa umengameli isithunzi".
Okhulumela iSABC uKaizer Kganyago uthe bakhathazekile ngemibiko yabezindaba njengoba bemise lesi sikhangisi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
UDe Lille ukhulume ngokubulawa kukadadewabo
2013-02-28 10:00
Cape Town - IMeya yaseKapa uPatricia de Lille usekhulume ngokudlwengula kubulawe udadewabo ngo-1997, ngokusho kombiko ngoLwesine.
Utshele iDaily Voice ukuthi udadewabo uLaetitia Lindt wagwazwa amanxeba angu-42, washaywa ekhanda ngembazo amahlandla angu-11 ngoJuni 16 wangawo lowo nyaka.
Washiywa khona lapho, isidumbu sakhe satholakala ngakusasa ekuseni ngumlimi wasendaweni.
UCharl Robertson kanye noRicardo Solomons baboshwa, batholwa benecala kanti bagwetshwa iminyaka engu-30 bebhadla ejele.
USolomons usanda kudedelwa ejele ngemuva kokuqeda ingxenye yesigwebo sakhe.
Ukubulawa nokudlwengulwa kuka-Anene Booysen ngasekuqaleni kwenyanga, kulethe ubuhlungu obufanayo.
UDe Lille uthe namanje usazama ukwedlulisa okwenzeka kudadewabo.
"Udlame olubhekiswe kwabesifazane nezingane akusiyona into entsha. Kuyinto umuntu okumele alwisane nayo," usho kanje etshela iphephandaba.
- Landela
IzindabaNews24 kuTwitter
- SAPA


text:
Ngibone bezimoshela ukudla nje - Cinton
2012-07-17 12:01
Jerusalem - UNobhala woMbuso eMelika uHillary Clinton uthe akabanga nandaba ngokuhlaselwa ngokudla okwenzeke ngesikhathi ehambele eGibhithe, wathi ubone ukuthi abantu banelukuluku lokufuna inkululeko wathi isenzo sokumhlasela ngotamatisi singukumosha ukudla.
NgeSonto ababhikishi bajikijele ngotamatisi imoto ebihamba uClinton, kwashayeka isikhulu saseGibhithe.
UClinton uthe kumele kube khona uguquko eGibhithe, wathi azingagunyazwa izenzo ezifuze lesi esenzekile futhi abantu abaphula umthetho babhekane nengalo yomthetho.
"Uma kungase kusheshiswe uhulumeni ozolungisa izinto, izimo ezinjena zingagwemeka. Abantu bayokwazi ukuzibamba ngoba bazobe bazi ukuthi bazoboshwa. Nokho-ke angibanga nandaba nokujikijelwa," kusho uClinton ekhuluma eseJerusalema.
"Ngibonga ukuthi akukho muntu olilmalalile."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Reuters


text:
UChomee uthweswe iziqu e-UJ
2012-09-05 07:46
Johannesburg - Umdansi onyakaza kuhlanywe kwasani nophinde abe ngumculi, uThulisile Madihlaba, nowaziwa kakhulu ngelikaChomee, ugogode ezifundweni zeDiploma kuMedia Studies e-University of Johannesburg, kubika iSowetan.
UChomee ubengomunye wabafundi abangu-200 abebehambele lo mcimbi wokuthweswa iziqu ngoLwesibili.
Lo mculi, 25, owaduma ngeculo elithi Jiva Sexy uthe ngenxa yokuthi umatasa lezi zifundo zimthathe iminyaka emine ngoba ubengafundi ngokugcwele.
"Ngiyaziqhenya kakhulu ngalokhu, kanjalo nesitebele engiphuma kuso i-999 nomndeni wami, njengoba bekhona ukuzongeseka," kusho uChomee.
"Umama akakwazanga ukuza ngenxa yokuthi akaphathekile kahle ngokwempilo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24